
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 559 

25 Απριλίου 2005 


ΑΠΟΦΑΣΕΙ Σ 

Αριθ. 200295 

Προγράμματα Επιδότησης Νέων Θέσεων Εργασίας και 
Νέων Ελεύθερων Επαγγελματιών για την ένταξη στην 
αγορά εργασίας ανέργων Ατόμων με Αναπηρίες, Απε- 
ξαρτημένων Ατόμων από τοξικές ή άλλες ουσίες, Απο¬ 
φυλακισμένων, Νεαρών Παραβατικών Ατόμων ή Νεα¬ 
ρών Ατόμων που βρίσκονται σε κοινωνικό κίνδυνο. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (ΦΕΚ 137/Α71985). 

2. Τις διατάξεις του Π.Δ. 368/1989 «Οργανισμός του 
Υπουργείου Εργασίας» (ΦΕΚ 163/Α/16.6.1998). 

3. Τις διατάξεις του Ν.Δ. 212/1969 «Περί Οργανώσεως 
και Διοικήσεως του Οργανισμού Απασχολήσεως Εργατι¬ 
κού Δυναμικού» (ΦΕΚ 112/Α/1969). 

4. Τις διατάξεις του άρθρου 29 του Ν. 1262/1982 «Για 
την παροχή κινήτρων ενίσχυσης της οικονομικής και πε¬ 
ριφερειακής ανάπτυξης της χώρας και τροποποίηση συ¬ 
ναφών διατάξεων» όπως τροποποιήθηκε με τα άρθρα 6 
και 7του Ν. 1836/1989 και το άρθρο 6του Ν. 2434/1996. 

5. Τις διατάξεις του Ν. 2434/1996 (ΦΕΚ188/Α/1996) «Μέ¬ 
τρα Πολιτικής για την απασχόληση και την επαγγελματι¬ 
κή εκπαίδευση και κατάρτιση και άλλες διατάξεις». 

6. Την ισχύουσα Εθνική και Κοινοτική Νομοθεσία που 
αφορά την Υλοποίηση και διαχείριση προγραμμάτων. 

7. Τις διατάξεις του άρθρου 22του Ν. 2362/1995 (ΦΕΚ247Α'). 

8. Την ισχύουσα Φορολογική Νομοθεσία και ιδίωςτο νο¬ 
μότυπο των φορολογικών στοιχείων και παραστατικών. 

9. Την υπ’ αριθμ. 389/8.2.2005 απόφαση του Δ.Σ. του ΟΑ- 
ΕΔ (αριθμ. συνεδρ.7/8.2.2005) που μας υποβλήθηκε με το 
υπ’ αριθμ. Β104972/16.2.2005 έγγραφό του, αποφασίζουμε: 

Την κατάρτιση των παρακάτω προγραμμάτων: 

Α. ΠΡΟΓΡΑΜΜΑ ΕΠΙΔΟΤΗΣΗΣ ΝΕΩΝ ΘΕΣΕΩΝ 
ΕΡΓΑΣΙΑΣ ΑΤΟΜΩΝ ΜΕ ΕΙΔΙΚΕΣ ΑΝΑΓΚΕΣ, 
ΑΠΕΞΑΡΤΗΜΕΝΩΝ ΑΠΟΦΥΛΑΚΙΣΜΕΝΩΝ ΚΑΙ ΝΕΑΡΩΝ 
ΠΑΡΑΒΑΤΙΚΩΝ ΑΤΟΜΩΝ Ή ΝΕΑΡΩΝ ΑΤΟΜΩΝ 
ΠΟΥ ΒΡΙΣΚΟΝΤΑΙ ΣΕ ΚΟΙΝΩΝΙΚΟ ΚΙΝΔΥΝΟ 

1. ΚΑΤΑΡΤΙΣΗ ΠΡΟΓΡΑΜΜΑΤΟΣ 

Καταρτίζουμε Πρόγραμμα Επιχορήγησης Ιδιωτικών 
Επιχειρήσεων, Συνεταιρισμών, Επαγγελματικών Σωμα¬ 


τείων και Ενώσεων αυτών, Σωματείων, Αστικών Εταιριών 
μη κερδοσκοπικού χαρακτήρα, Κοινωνικών Συνεταιρι¬ 
σμών (Ν. 2716/17.5.1999), Κοινοπραξιών και γενικά εργο¬ 
δοτών για τη δημιουργία (2.096) Νέων Θέσεων Εργασίας, 
για την απασχόληση ατόμων ευπαθών κοινωνικών ομά¬ 
δων, ως εξής: 

- Υποπρόγραμμα Α. 1. Άτομα με Ειδικές Ανάγκες, ηλι¬ 
κίας 18-65 ετών. 

- Υποπρόγραμμα Α.2. Απεξαρτημένα Άτομα, από τοξι¬ 
κές ή άλλες ουσίες, ηλικίας 18-65 ετών. 

- Υποπρόγραμμα Α.3. Αποφυλακισμένα Άτομα, ηλικίας 
18-65 ετών και Νεαρά Παραβατικά Άτομα ή Νεαρά Άτομα 
που βρίσκονται σε κοινωνικό κίνδυνο, ηλικίας 16-24 ετών. 

2. ΦΟΡΕΙΣ - ΕΠΙΧΕΙΡΗΣΕΙΣ ΠΟΥ ΔΕΝ ΕΝΤΑΣΣΟΝΤΑΙ 

2.1. Δεν εντάσσονται στο πρόγραμμα: 

• Φορείς που διέπονται, όσον αφορά στην πρόσληψη 
του προσωπικού τους, από τις διατάξεις του Ν. 2190/1994. 
Εξαιρούνται και δύνανται να ενταχθούν οι Επιχειρήσεις 
Τοπικής Αυτοδιοίκησης σε εφαρμογή του Ν. 2738/1999, 
άρθρο 20, παρ.4ΚΑ. 

• Όλες γενικά οι Τράπεζες, οι Δ.Ε.Κ.Ο. και οι θυγατρι¬ 
κές τους εταιρείες. 

• Η ΕΠΑΕ, οι ΠΑΕ, η ΕΣΑΚ, οι πολιτικές οργανώσεις και 
κόμματα. 

• Όλες οι επιχειρήσεις που λειτουργούν αποκλειστικά 
και μόνο βραδινές ώρες. 

• Οι επιχειρήσεις που έχουν σχέση με τα τυχερά ή τυ¬ 
χερά ηλεκτρονικά παιχνίδια εξαιρουμένων των επιχειρή¬ 
σεων ΠΡΟΠΟ και ΛΟΤΤΟ που εντάσσονται. 

• Οι επιχειρήσεις που έχουν σύνθετο αντικείμενο δρα¬ 
στηριότητας και το ένα εξ’ αυτών περιλαμβάνεται στις 
εξαιρέσεις της παρούσας παραγράφου. 

• Επιχειρήσεις που δραστηριοποιούνται στον τομέα 
του άνθρακα και της ναυπηγικής βιομηχανίας καθώς επί¬ 
σης και αυτές που σχετίζονται με εξαγωγές (κατ’ εφαρ¬ 
μογή του Κανονισμού 2204/2002, άρθρο 1, παρ.2 και 3, 
σχετικά με τις κρατικές ενισχύσεις για την απασχόληση). 

2.2 Εξαιρούνται και δύνανται να υπαχθούν στο Πρό¬ 
γραμμα οι Θεραπευτικές κοινότητες του ΚΕ.ΘΕ.Α. 

2.3 Δεν επιχορηγούνται ατομικές επιχειρήσεις για την 
απασχόληση ατόμων, με τα οποία συνδέονται με α' βαθ¬ 
μού συγγένεια εξ αίματος ή εξ αγχιστείας (γονείς, τέκνα, 
σύζυγοι κ.λπ.). 

2.4. Δεν επιχορηγούνται οι Ο.Ε., Ε.Ε., Α.Ε. και ΕΠΕ για 
την απασχόληση των ομόρρυθμων εταίρων στις Ο.Ε. και 

Ε.Ε., των μελών του Δ.Σ. στις Α.Ε. και των διαχειριστών 
που έχουν εταιρική μερίδα στις ΕΠΕ. 

2.5 Δεν επιχορηγούνται οι Ο. Ε., Ε.Ε., Α.Ε. καιΕΠΕγιατην 
απασχόληση ατόμων, τα οποία συνδέονται με συγγένεια α' 
βαθμού (εξ αίματος ή εξ αγχιστείας) μετουςομορρύθμους 
εταίρους των Ο.Ε. καιΕ.Ε. ή μετά μέλη του Δ.Σ. των Α.Ε. ή 
με τους διαχειριστές που έχουν εταιρική μερίδα στις ΕΠΕ. 

2.6. Δεν επιχορηγούνται οι Συνεταιρισμοί, τα Επαγγελ¬ 
ματικά Σωματεία και οι Ενώσεις αυτών ή τα Σωματεία γε¬ 
νικά για την απασχόληση μελών του Δ.Σ. 

2.7. Δεν επιχορηγούνται επιχειρήσεις στις οποίες έχει 
γίνει μείωση προσωπικού κατά το τελευταίο δωδεκάμηνο 
πλην των περιπτώσεων που η μείωση των θέσεων εργα¬ 
σίας δημιουργήθηκε μετά από εθελοντική αποχώρηση, 
συνταξιοδότηση λόγω ηλικίας, εθελοντική μείωση του 
χρόνου εργασίας, νόμιμη απόλυση για πειθαρχικούς λό¬ 
γους, στράτευση ή λήξη σύμβασης ορισμένου χρόνου. 

Στις περιπτώσεις αυτές η επιχείρηση πρέπει να καταθέ¬ 
σει και τα ανάλογα δικαιολογητικά που τεκμηριώνουν το 
λόγο μείωσης προσωπικού. 

Ο έλεγχος για τη μείωση προσωπικού ισχύει και για το 
διάστημα από την υποβολή της αίτησης Υπαγωγής και 
μέχρι την έκδοση Απόφασης Υπαγωγής. 

2.8. Δεν επιχορηγούνται οι Εταιρείες προσωρινής απα¬ 
σχόλησης. Είναι οι εταιρείες οι οποίες έχουν ως αντικεί¬ 
μενο δραστηριότητας την παροχή εργασίας από μισθω¬ 
τούς τους σε άλλον εργοδότη (έμμεσο εργοδότη) με τη 
μορφή της προσωρινής απασχόλησης (άρθρο 20, 
Ν. 2956/2001). Επιχορηγούνται όμως οι Εταιρείες προ¬ 
σωρινής απασχόλησης για το προσωπικό που οι ίδιες 
απασχολούν. 

2.9 Δεν επιχορηγούνται οι επιχειρήσεις για την απασχό¬ 
ληση των ίδιων ατόμων, για τα οποία είχαν επιχορηγηθεί 
από: 

Αυτοχρηματοδοτούμενο ή Συγχρηματοδοτούμενο 
πρόγραμμα επιχορήγησης ΝΘΕ ΑΜΕΑ, Απεξαρτημένων, 
Αποφυλακισμένων και Νεαρών Παραβατικών Ατόμων, κα¬ 
τά τα έτη 1998, 1999,2000,2001,2002,2003 και 2004. 

2.10. Δεν επιχορηγούνται επιχειρήσεις για άτομα τα 
οποία είχαν απασχολήσει με ή χωρίς επιχορήγηση κατά 
το τελευταίο 12μηνο. 

2.11. Δεν επιχορηγούνται επιχειρήσεις, οι οποίες είχαν 
υπαχθεί σε πρόγραμμα επιδότησης ΝΘΕ παρελθόντων 
ετών, αλλά αποδεδειγμένα δεν τήρησαν τους όρους των 
προηγούμενων προγραμμάτων π.χ. προέβησαν σε πολ¬ 
λαπλές απολύσεις, αντικαταστάσεις, δεν ήταν συνεπείς 
στις υποχρεώσεις τους προς τους εργαζόμενους και γε¬ 
νικά δεν προώθησαν την απασχόληση των ατόμων 

2.12. Δεν επιχορηγούνται εργοδότες για την πρόσληψη 
ατόμων, τα οποία απασχολούνται σε κατ’ οίκον εργασίες 
(οικιακοί βοηθοί, αποκλειστικές νοσοκόμες, κ.λπ.). 

2.13. Εξαιρούνται και δύνανται να επιχορηγηθούν επι¬ 
χειρήσεις για την απασχόληση των ίδιων ατόμων, εφ’ 
όσον: 

- Η επιχείρηση είχε επιχορηγηθεί από πρόγραμμα Σύμ¬ 
βασης Ορισμένου Χρόνου πλήρους απασχόλησης αντί¬ 
στοιχων προγραμμάτων παρελθόντων ετών. 

- Τα άτομα βρίσκονταιτο ανώτερο πέντε χρόνια πριντην 
θεμελίωση δικαιώματος συνταξιοδότησής τους. Ως όριο 
συνταξιοδότησης νοείται το όριο ηλικίας όπως αυτό κατά 
περίπτωση ορίζεται από τις σχετικές νομοθετικές διατά- 
ξεις. 


- Τα άτομα με ψυχιατρικό πρόβλημα ή με νοητική υστέ¬ 
ρηση ή τύφλωση ή παραπληγία/τετραπληγία ή αυτά που 
υποβάλλονται σε αιμοκάθαρση. 

2.14. Επιχειρήσεις που προσλαμβάνουν άτομα με το 
Πρόγραμμα Ορισμένου Χρόνου Σύμβασης δεν είναι δυ¬ 
νατό να τα προσλάβουν για δεύτερη φορά στο πλαίσιο 
της παρούσης Υπουργικής Απόφασης. 

3. ΔΙΑΡΘΡΩΣΗ ΠΡΟΓΡΑΜΜΑΤΟΣ - ΠΟΣΑ ΕΠΙΧΟΡΗ¬ 
ΓΗΣΗΣ 

3.1. ΠΡΟΓΡΑΜΜΑ ΠΛΗΡΟΥΣ ΑΠΑΣΧΟΛΗΣΗΣ 

Για τη δημιουργία χιλίων επτακοσίων εξήντα (1760) Νέ¬ 
ων θέσεων Εργασίας πλήρους απασχόλησης, οι οποίες 
κατανέμονται ως εξής: 

- Άτομα με Ειδικές Ανάγκες: χίλιες τριακόσιες εξήντα 
θέσεις (1.360) 

- Απεξαρτημένα Άτομα: διακόσιες πενήντα θέσεις (250) 

-Αποφυλακισμένα, Νεαρά ΠαραβατικάΆτομαή Νεαρά 

Άτομα που βρίσκονται σε κοινωνικό κίνδυνο: εκατόν πε¬ 
νήντα θέσεις (150). 

Η διάρκεια της επιχορήγησης ορίζεται σε 36 μήνες, με 
την υποχρέωση ο εργοδότης να απασχολήσει το άτομο 
μετά τη λήξη του 36μηνου, άλλους δώδεκα (12) μήνες χω¬ 
ρίς επιχορήγηση. 

Τ ο ποσό της επιχορήγησης για κάθε προσλαμβανόμενο 
άτομο ορίζεται στα είκοσι πέντε (25) ΕΥΡΩ την ημέρα και 
για τους 36 μήνες. Το ημερήσιο ποσό επιχορήγησης προ¬ 
σαυξάνεται κατά 1.50 Ευρώ εάντο άτομο είναι γυναίκα. 

3.2. ΠΡΟΓΡΑΜΜΑ ΜΕΡΙΚΗΣ ΑΠΑΣΧΟΛΗΣΗΣ 

Για τη δημιουργία σαράντα (40) Νέων Θέσεων Εργα¬ 
σίας μερικής απασχόλησης, Ατόμων με Ειδικές Ανάγκες, 
Απεξαρτημένων, Νεαρών Παραβατικών ατόμων ή Νεα¬ 
ρών ατόμων που βρίσκονται σε κοινωνικό κίνδυνο. Η ημε¬ 
ρήσια απασχόληση του ατόμου θα πρέπει να είναι τουλά¬ 
χιστον τέσσερις ώρες. 

Η διάρκεια της επιχορήγησης ορίζεται σε 36 μήνες, με 
την υποχρέωση ο εργοδότης να απασχολήσει το άτομο 
μετά τη λήξη του 36μηνου, άλλους δώδεκα (12) μήνες χω¬ 
ρίς επιχορήγηση. 

Τ ο ποσό της επιχορήγησης για κάθε προσλαμβανόμενο 
άτομο ορίζεται στα δεκαπέντε (15) ΕΥΡΩ την ημέρα και 
για τους 36 μήνες. 

3.3. ΠΡΟΓΡΑΜΜΑ ΟΡΙΣΜΕΝΟΥ ΧΡΟΝΟΥ ΣΥΜΒΑΣΗΣ 
ΠΛΗΡΟΥΣ ΑΠΑΣΧΟΛΗΣΗΣ 

Για τη δημιουργία διακοσίων ενενήντα έξι (296) Νέων 
Θέσεων Εργασίας για την απασχόληση ατόμων μόνο σε 
Ξενοδοχειακές - Τουριστικές και άλλες Εποχιακές επιχει¬ 
ρήσεις, εφ’ όσον αυτές τους παρέχουν απασχόληση από 
τέσσερις (4) μήνες το κατώτερο, έως και εννέα (9) μήνες 
το ανώτερο. 

Οι θέσεις κατανέμονται ως εξής: 

- Άτομα με Ειδικές Ανάγκες: διακόσιες δεκαέξι θέσεις 
(216) 

- Απεξαρτημένα Άτομα: πενήντα θέσεις (50) 

- Αποφυλακισμένα / Νεαρά Παραβατικά Άτομα ή Άτομα 
που βρίσκονται σε κοινωνικό κίνδυνο: τριάντα θέσεις (30). 

Η ημερομηνία έναρξης και λήξης της επιχορήγησης θα 
είναι η ημερομηνία έναρξης και λήξης της Σύμβασης Ορι¬ 
σμένου Χρόνου. 

Τ ο ποσό της επιχορήγησης για κάθε προσλαμβανόμενο 
άτομο ορίζεται στα είκοσι πέντε (25) ΕΥΡΩ την ημέρα και 
για τους 9 μήνες. Το ημερήσιο ποσό επιχορήγησης προ¬ 
σαυξάνεται κατά 1.50 Ευρώ εάντο άτομο είναι γυναίκα. 

Επισημαίνεται ότι η επιχορήγηση για όλα τα παραπάνω 

προγράμματα θα υπολογίζεται για κάθε ημέρα απασχό¬ 
λησης του ατόμου και μέχρι 26 ημέρες για κάθε μήνα, κατ’ 
ανώτατο όριο, χωρίς καμία άλλη παροχή από τον ΟΑΕΔ 
(ασφάλιση, επίδομα αδείας, δώρο Χριστουγέννων, δώρο 
Πάσχα, κ.λπ.).Η επιχορήγηση καταβάλλεται και κατά τις 
ημέρες που το άτομο βρίσκεται σε κανονική άδεια. 

4. ΠΕΡΙΟΔΟΣ ΠΡΟΣΑΡΜΟΓΗΣ 

4.1. Το πρώτο τρίμηνο από την πρόσληψη του ατόμου, 
θεωρείται ΠΕΡΙΟΔΟΣ ΠΡΟΣΑΡΜΟΓΗΣ. Στο διάστημα αυ¬ 
τό η επιχείρηση-εργοδότης που υπάγεται στο πρόγραμ¬ 
μα, υποχρεούται να ορίσει άτομο της επιχείρησης, το 
οποίο θα έχει την ευθύνη να εκπαιδεύσει τον εργαζόμενο 
στο αντικείμενο απασχόλησής του και να τον βοηθήσει να 
ενταχθεί ομαλά στην παραγωγική διαδικασία. 

Για τις ενέργειες αυτές, η επιχείρηση επιδοτείται με το 
ποσό των τριακοσίων 300 ΕΥΡΩ. Κατά την Περίοδο Προ¬ 
σαρμογής καταβάλλεται στην επιχείρηση και η κανονική 
ημερήσια επιχορήγηση. 

Το ποσό αυτό θα καταβάλλεται το πρώτου δωδεκάμηνο 
απασχόλησης κάθε ατόμου και μετά την παρέλευση οκτα¬ 
μήνου από την ημερομηνία πρόσληψης του ατόμου. 

Στις περιπτώσεις Ορισμένου Χρόνου Σύμβασης η αίτη¬ 
ση για είσπραξη του άοπυε προσαρμογής θα υποβάλλε¬ 
ται ένα μήνα πριντην ολοκλήρωση του προγράμματος και 
θα καταβάλλεται εντός τριμήνου από τη λήξη του προ¬ 
γράμματος. 

Και στις δύο περιπτώσεις για την καταβολή του ποσού 
αυτού απαιτείται έκθεση του αρμοδίου υπαλλήλου της 
Υπηρεσίας του ΟΑΕΔ, ότι ο εργαζόμενος βοηθήθηκε ου¬ 
σιαστικά, είχε θετική προσαρμογή στον εργασιακό χώρο 
και υπήρξε επιτυχής σύζευξη ατόμου και θέσης εργα¬ 
σίας. 

4.2. Επιχειρήσεις που προσλαμβάνουν άτομα, τα οποία 
έχουν αποκτήσει προηγούμενη επαγγελματική εμπειρία 
ή διαθέτουν επαρκή επαγγελματικά εφόδια (γνώσεις-δε- 
ξιότητες) σχετικά με το αντικείμενο που πρόκειται να 
απασχοληθούν, δεν δικαιούνται επίδομα προσαρμογής. 

4.3. Σε περίπτωση αντικατάστασης ατόμου για το οποίο 
είχε εισπράξει η επιχείρηση επιδότηση για την Περίοδο 
Προσαρμογής, δε δύναται να λάβει ξανά το άοπυε προ¬ 
σαρμογής για τη νέα πρόσληψη. 

4.4. Η μέθοδος υλοποίησης των ενεργειών προσαρμο¬ 
γής του ατόμου προσδιορίζεται σε ειδικά έντυπα, τα 
οποία θα δίνονται στην επιχείρηση από την Υπηρεσία του 
ΟΑΕΔ (Γρ. Εργασίας Ε.Κ.Ο, ΚΠΑ, Γρ. Εργασίας, Υ.Ν, Τ.Υ) 
που θα εκδίδει την εγκριτική απόφαση υπαγωγής στο 
πρόγραμμα. 

5. ΠΡΟΫΠΟΘΕΣΕΙΣ ΥΠΑΓΩΓΗΣ 

Απαραίτητες προϋποθέσεις για την υπαγωγή επιχειρή¬ 
σεων είναι: 

5.1. Η επιχείρηση να προσλάβει άτομα που έχουν την 
Ελληνική Υπηκοότητα ή την Υπηκοότητα κράτους - μέ¬ 
λους της Ε.Ε. ή είναι Έλληνες Ομογενείς που απασχο¬ 
λούνται νόμιμα στην Ελλάδα και είναι εγγεγραμμένα στα 
μητρώα ανέργων του ΟΑΕΔ. 

5.2. Η κατάθεση της σχετικής αίτησης με όλα τα απα¬ 
ραίτητα δικαιολογητικά να έχει γίνει μέχρι και την 
31.12.2005. 

5.3. Να μην έχει γίνει μείωση προσωπικού κατά το τε¬ 
λευταίο δωδεκάμηνο πλην των περιπτώσεων που η μείω¬ 
ση των θέσεων εργασίας δημιουργήθηκε μετά από εθε¬ 
λοντική αποχώρηση, συνταξιοδότηση λόγω ηλικίας, εθε¬ 
λοντική μείωση του χρόνου εργασίας, νόμιμη απόλυση 


για πειθαρχικούς λόγους, στράτευση ή λήξη σύμβασης 
ορισμένου χρόνου. 

Στις περιπτώσεις αυτές η επιχείρηση πρέπει να καταθέ¬ 
σει και τα ανάλογα δικαιολογητικά που τεκμηριώνουν το 
λόγο μείωσης προσωπικού. 

5.4. Επιχειρήσεις οι οποίες υποβάλλουν αίτηση για την 
πρόσληψη Ατόμων στο πλαίσιο της παρούσης Υπουργι¬ 
κής Απόφασης, προκειμένου να εγκριθεί η υπαγωγή τους 
στο πρόγραμμα, θα πρέπει το 40% του προσωπικού τους 
να μην ανήκει στις ομάδες που αφορά η παρούσα Υπουρ¬ 
γική Απόφαση. Στον υπολογισμό του ποσοστού αυτού θα 
λαμβάνεται υπόψη και το προσωπικό που αιτείται η επι¬ 
χείρηση να προσλάβει. 

Σε ότι αφορά τους Κοινωνικούς Συνεταιρισμούς 
(Κοι.Σ.Π.Ε.) που έχουν συσταθεί με το άρθρο 12, του Νό¬ 
μου 2716/17.5.1999, είναι δυνατόν να απασχολούνται 
άτομα των ευπαθών κοινωνικά ομάδων σε ποσοστό 70% 
και κοινοί εργαζόμενοι σε ποσοστό 30%. 

Από τη σχετική αναλογία προσωπικού εξαιρούνται οι 
Σύλλογοι ΑΜΕΑ, τα Σωματεία ΑΜΕΑ και οι Ομοσπονδίες 
ΑΜΕΑ. 

Σημειώνεται ότι επιχειρήσεις που δεν απασχολούν κα¬ 
θόλου προσωπικό μπορούν να προσλάβουν ένα (1) άτομο 
από τις κατηγορίες αυτές. 

5.5. Στο πλαίσιο εφαρμογής της εξατομικευμένης πα¬ 
ρέμβασης και προκειμένου να διασφαλιστεί η επιτυχής 
σύζευξη ατόμου-θέσης εργασίας, τα άτομα, τα οποία θα 
προσλαμβάνονται από τις επιχειρήσεις με τα προγράμ¬ 
ματα επιδότησης της απασχόλησης ΝΘΕ, θα προτείνο- 
νται από τις αρμόδιες υπηρεσίες του ΟΑΕΔ. 

6. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Α. ΕΠΙΧΕΙΡΗΣΕΩΝ 

6.1. Μια επιχείρηση για να υπαχθεί στο πρόγραμμα θα 
πρέπει να υποβάλλει στην αρμόδια Υπηρεσία του ΟΑΕΔ 
(Γρ. Εργασίας ΕΚΟή ΚΠΑ ή Γ ρ. Εργασίας ή Υ.Ν. ή Τ.Υ.) τα 
εξής δικαιολογητικά: 

α) Αίτηση που θα περιέχει την επωνυμία της επιχείρη¬ 
σης, το αντικείμενο της οικονομικής δραστηριότητας, τον 
αριθμό των απασχολούμενων και τον αριθμό των ατόμων 
που θα προσλάβει σύμφωνα με το πρόγραμμα καθώς και 
το αντικείμενο που θα απασχοληθεί το άτομο. 

β) Αριθμητική κατάσταση απασχολουμένων κατά το τε¬ 
λευταίο δωδεκάμηνο. 

γ) Έντυπη υπεύθυνη δήλωση του εργοδότη ότι: 

• το δωδεκάμηνο που προηγείται από το μήνα της πρό¬ 
σληψης του εργαζόμενου, δεν απέλυσε άλλους εργαζό¬ 
μενους ή ότι αυτούς που απέλυσε τους αντικατέστησε ή 
ότι οι θέσεις εργασίας που έμειναν κενές οφείλονται σε 
εθελοντική αποχώρηση, συνταξιοδότηση, εθελοντική 
μείωση του χρόνου εργασίας ή νόμιμη απόλυση για πει¬ 
θαρχικούς λόγους ή λόγω στράτευσης ή λόγω λήξης σύμ¬ 
βασης ορισμένου χρόνου και ότι κατά τον ενδιάμεσο χρό¬ 
νο μεταξύ ημερομηνίας αίτησης υπαγωγής στο πρό¬ 
γραμμα και ημερομηνίας έκδοσης της εγκριτικής 
απόφασης ισχύουντα ανωτέρω. 

Β. ΑΤΟΜΩΝ 

6.2. Για να υπαχθούντα άτομα, στο πρόγραμμα, θα πρέ¬ 
πει να έχουν υποβάλλει στην αρμόδια υπηρεσία του ΟΑ¬ 
ΕΔ (ΓΈ. ΕΚΟ ή ΚΠΑ ή ΓΈ. ή Τ.Υ. ή Υ.Ν.) τα παρακάτω δι- 
καιολογητικά ανάλογα με την ειδική ομάδα πληθυσμού 
στην οποία ανήκουν: 

α) Τα Άτομα με Ειδικές Ανάγκες: 

• Απόφαση της Πρωτοβάθμιας Υγειονομικής Επιτρο- 

πής του Ι.Κ.Α., του Ν. 2643/1998, με την οποία να πιστο¬ 
ποιείται το ποσοστό αναπηρίας του, το οποίο απαραίτητα 
θα πρέπει να είναι 50% και άνω. Στην Απόφαση αυτή, δεν 
θα πρέπει να αναγράφεται ο χαρακτηρισμός «ανίκανος 
για κάθε βιοποριστική εργασία». 

β) Τα Αποφυλακισμένα Άτομα: 

• Αποφυλακιστήριο με χρονολογία αποφυλάκισης από 
1.1.1999 και μετά. 

• Εισηγητική Έκθεση της Κοινωνικής Υπηρεσίας ή του 
Δ/ντή του Σωφρονιστικού καταστήματος, ότι το άτομο 
έχει ανάγκη κοινωνικο-οικονομικής στήριξης και προτεί- 
νεται να μπει στο πρόγραμμα επιδότησης της απασχόλη¬ 
σης του ΟΑΕΔ. 

Επισημαίνεται ότι: 

- Τα άτομα που θα υπαχθούν σε αυτά τα προγράμματα 
θα πρέπει να έχουν εκτίσει συνεχή φυλάκιση 3 μηνών, 
τουλάχιστον. 

- Τα αποφυλακισμένα άτομα, των οποίων ο λόγος φυ¬ 
λάκισης σχετίζεται με παράβαση του Νόμου περί ναρκω¬ 
τικών δεν υπάγονται στο πρόγραμμα. 

γ) Τα Νεαρά Παραβατικά Άτομα (άτομα που τους έχουν 
επιβληθεί αναμορφωτικά μέτρα ή ποινικός σωφρονισμός) 
ή τα Νεαρά Άτομα που βρίσκονται σε κοινωνικό κίνδυνο: 

• Εισηγητική Έκθεση: 

Κοινωνικών Υπηρεσιών Σωφρονιστικών Ιδρυμάτων ή 
Εταιρείας Προστασίας Ανηλίκων ή αρμοδίων Φορέων του 
Υπ.Υγείας και Πρόνοιας ή των Νομαρχιών ή Δήμων ή άλ¬ 
λου Αρμόδιου Φορέα Κοινωνικής Παρέμβασης ή του «Χα¬ 
μόγελο του παιδιού», ή των Χωριών 808 κ.λπ., ότι το άτο¬ 
μο βρίσκεται σε ειδικές κοινωνικο-οικονομικές συνθήκες 
και προτείνεται να μπει στο πρόγραμμα επιδότησης της 
απασχόλησης του ΟΑΕΔ. 

• Άδεια εργασίας για τις περιπτώσεις που προβλέπε- 
ται. 

δ) Τα Απεξαρτημένα Άτομα: 

=> Αποδεικτικό απεξάρτησης / Βεβαίωση από θεσμοθε¬ 
τημένο φορέα Δημοσίου ή ιδιωτικού φορέα απεξάρτησης 
(18 ΑΝΩ, ΚΕ.ΘΕ.Α. ή από άλλες θεραπευτικές κοινότητες 
στις οποίες έχει χορηγήσει άδεια το Υπουργείο Υγείας και 
Πρόνοιας και ο ΟΚΑΝΑ) ότι το άτομο ολοκλήρωσε πρό¬ 
γραμμα απεξάρτησης από τοξικές ή άλλες ουσίες από το 
1996 και μετά. 

Εξαιρούνται τα άτομα που έχουν υπαχθεί σε πρόγραμ¬ 
μα επιδότησης της απασχόλησης παρελθόντων ετών. 

=> Είναι επίσης δυνατή η υπαγωγή στα προγράμματα 
αυτά των ατόμων που: 

1. Βρίσκονται στο Στάδιο Κοινωνικής Επανένταξης: 

Γραπτή σύμφωνη γνώμη του φορέα απεξάρτησης. Στις 

περιπτώσεις αυτές, ο φορέας υποχρεούται να παρακο¬ 
λουθεί τα άτομα στον εργασιακό χώρο και να τους παρέ¬ 
χει ψυχοκοινωνική στήριξη. 

2. Έχουν ολοκληρώσει Πρόγραμμα Μεθαδόνης του 
Ο.ΚΑ.ΝΑ και βρίσκονται στο στάδιο κοινωνικής επανέντα¬ 
ξης: 

Γ ραπτή σύμφωνη γνώμη του Ο.ΚΑ.Ν.Α. Στηνπερίπτωση 
αυτή τα άτομα θα επιλέγονται από τη διεπιστημονική ομά¬ 
δα του ΟΚΑΝΑ, η οποία αναλαμβάνει την ευθύνη να προ¬ 
τείνει τα άτομα και να τα στηρίζει κατά την προσαρμογή 
τους στον εργασιακό χώρο. 

Και στις δύο τελευταίες περιπτώσεις πρέπει να ορίζεται 
επιστημονικός σύμβουλος για τη στήριξη του απασχο¬ 
λούμενου, ο οποίος θα συνεργάζεται με τις Υπηρεσίες 
του ΟΑΕΔ. 


7. ΕΚΔΟΣΗ ΑΠΟΦΑΣΕΩΝ ΥΠΑΓΩΓΗΣ 

7.1. Οι εγκριτικές αποφάσεις θα εκδίδονται: 

α) Για το Νομό Αττικής (πλην Κ.Π.Α. Μεγάρων, Ελευσί¬ 
νας, Γλυφάδας, Μαρκόπουλου, Λαυρίου και Παλλήνης): 

- από το Γ ραφείο Εργασίας Ειδικών Κοινωνικών Ομά¬ 
δων Αθηνών, εφ’όσον πρόκειται για Άτομα με Ειδικές Ανά¬ 
γκες 

- από τις κοινές δομές του ΟΑΕΔ, δηλαδή, τα κατά τό¬ 
πους Κέντρα Προώθησης της Απασχόλησης (ΚΠΑ) ή Γρ. 
Εργασίας ή Τ.Υ. εφ’ όσον πρόκειται για άτομα των υπό¬ 
λοιπων ευπαθών κοινωνικών ομάδων, εκτός εκείνων που 
εμπίπτουν γεωγραφικά στην αρμοδιότητα του Γ ραφείου 
Εργασίας Ειδικών Κοινωνικών Ομάδων Αθηνών και τα 
οποία θα εξυπηρετούνται από αυτό. 

β) Για το Νομό Θεσσαλονίκης: 

- Από το Γ ραφείο Εργασίας Ειδικών Κοινωνικών Ομά¬ 
δων Θεσσαλονίκης για τα Άτομα με Ειδικές Ανάγκες και 
τα άτομα των υπολοίπων ομάδων στόχου που εμπίπτουν 
γεωγραφικά στην αρμοδιότητά του. 

-Από τις Υπόλοιπες Υπηρεσίες του Ν. Θεσσαλονίκης τα 
άτομα των ομάδων στόχου (πλην των Α.Μ.Ε.Α) που εμπί¬ 
πτουν γεωγραφικά στην αρμοδιότητά τους. 

γ) Για τους Νομούς, Αχάίας, Ηρακλείου Κρήτης, Μα¬ 
γνησίας και Λάρισας από τα αντίστοιχα Γ ραφεία Εργα¬ 
σίας Ειδικών Κοινωνικών Ομάδων για τα άτομα όλων των 
ομάδων στόχου. 

δ) Γ ια όλους τους υπόλοιπους νομούς της Επικράτειας 
οι αποφάσεις θα εκδίδονται από τις κατά τόπους αρμό¬ 
διες Υπηρεσίες (ΚΠΑ ή Γ ραφεία Εργασίας ή Υ.Ν. ή Τ.Υ.) 
για τα άτομα όλων των ομάδων στόχου. 

7.2. Η αρμόδια Υπηρεσία του ΟΑΕΔ υποχρεούται στην 
έκδοση εγκριτικής απόφασης το λιγότερο μέσα σε δέκα 
(10) ημερολογιακές ημέρες, από την ημερομηνία υποβο¬ 
λής της σχετικής αίτησης. 

7.3. Η πρόσληψη του ατόμου πρέπει να γίνει μέχρι και 
την 31.12.2005. 

Για αιτήσεις που θα υποβληθούν το τελευταίο ΙΟήμερο 
του Δεκέμβρη έτους 2005, οι εγκριτικές αποφάσεις δύνα- 
νται να εκδίδονται τον Ιανουάριο του 2006. 

Οι παραπάνω ημερομηνίες δεν ισχύουν σε περίπτωση 
που ο αριθμός των προβλεπόμενων θέσεων καλυφθεί νω¬ 
ρίτερα, οπότε το πρόγραμμα διακόπτεται. 

7.4. Η Απόφαση Υπαγωγής θα εκδίδεται εφόσον: 

• Έχει προσκομιστεί Αναγγελία πρόσληψης του ατόμου 
από την επιχείρηση, στην αρμόδια Υπηρεσία του Ο.Α.Ε.Δ. 

Επισημαίνεται ότι: 

- Κάθε εγκριτική απόφαση είναι ονομαστική και θα εκδί- 
δεται για κάθε άτομο ξεχωριστά. 

- Ως ημερομηνία έναρξης της επιδότησης ορίζεται η 
ημερομηνία πρόσληψης του ατόμου και εφόσον έχει 
προηγηθεί αίτηση της επιχείρησης για υπαγωγή στο πρό¬ 
γραμμα. 

Επισημαίνεται ότι δεν απαιτείται έλεγχος πριντην έκδο¬ 
ση αποφάσεων υπαγωγής, πλην των ειδικών περιπτώσε¬ 
ων που κρίνεται αναγκαίο από τις αρμόδιες Υπηρεσίες 
του ΟΑΕΔ να διαπιστωθεί η καταλληλότητα των εργασια¬ 
κών συνθηκών που θα απασχοληθεί το άτομο. 

7.5. Οι εγκριτικές αποφάσεις υπαγωγής και οι Αποφά¬ 
σεις αντικατάστασης ή διακοπής του Προγράμματος, θα 
κοινοποιούνται στις αρμόδιες για την καταβολή της επι¬ 
χορήγησης Υπηρεσίες του ΟΑΕΔ, στην Περ/κή Δ/νση, 
στην Διοίκηση - Υπηρεσία Ειδικών Κοινωνικών Ομάδων, 
καθώς και στον εργοδότη. 

8. ΔΙΚΑΙΟΛΟΓΗΤΙΚΑ ΓΙΑ ΚΑΤΑΒΟΛΗ ΕΠΙΧΟΡΗΓΗΣΗΣ 

Για την καταβολή της επιχορήγησης η επιχείρηση θα 
υποβάλει στην αρμόδια Υπηρεσία του ΟΑΕΔ τα εξής δι- 
καιολογητικά: 

8.1 Κατάσταση χωριστή για κάθε πρόγραμμα που θα πε¬ 
ριλαμβάνει: 

• Το ονοματεπώνυμο των προσληφθέντων βάσει του 
προγράμματος. 

• Τη χρονολογία γέννησης, την ειδικότητα, την ημερο¬ 
μηνία πρόσληψης, το συνολικό αριθμό ημερών απασχό¬ 
λησης. 

• Το συνολικό ακαθάριστο ποσό που δικαιούται ο ερ¬ 
γαζόμενος, σύμφωνα με τις ισχύουσες Συλλογικές Συμ¬ 
βάσεις Εργασίας (Σ.Σ.Ε). 

• Στήλη υπεύθυνης δήλωσης, στην οποία να έχουν 
υπογράψειτα απασχοληθέντα άτομα, ότι εργάσθηκαν και 
πληρώθηκαν για το χρονικό διάστημα, για το οποίο ζητεί¬ 
ται η επιχορήγηση. 

8.2. Αναλυτικές περιοδικές δηλώσεις (Α.Π.Δ.), του χρο¬ 
νικού διαστήματος, για το οποίο ζητείται η επιχορήγηση, 
από όπου θα προκύπτουν οι ημέρες εργασίας και οι 
ασφαλιστικές εισφορές που υποχρεούνται οι επιχειρή¬ 
σεις να αποδώσουν στον ασφαλιστικό τους φορέα. 

Οι επιχειρήσεις που απασχολούν πάνω από 50 άτομα θα 
προσκομίζουν ξεχωριστή δήλωση μόνο για τα άτομα που 
επιδοτούνται στο πλαίσιο της παρούσας Υπουργικής 
Απόφασης. 

Οι Αναλυτικές περιοδικές δηλώσεις (Α.Π.Δ.) για τα υπο¬ 
καταστήματα που τυχόν διατηρεί η επιχείρηση είναι δυ¬ 
νατόν να υποβάλλονται και σε ηλεκτρονική μορφή. 

Είναι δυνατή η καταβολή της επιχορήγησης και σε πε¬ 
ρίπτωση που ο φορέας κοινωνικής ασφάλισης έχει επι¬ 
βάλλει στην επιχείρηση πράξη εισφορών και έχει προχω¬ 
ρήσει σε διακανονισμό της καταβολής των εισφορών αυ¬ 
τών. Στην περίπτωση αυτή ο εργοδότης προσκομίζει την 
πράξη αυτή και το διακανονισμό στην Υπηρεσία Απασχό¬ 
λησης του ΟΑΕΔ και το οφειλόμενο ποσό αποδίδεται από 
τον ΟΑΕΔ απευθείας στο ΙΚΑ. 

8.3. Γραμμάτιο είσπραξης ή Βεβαίωση απόδοσης 
ασφαλιστικών εισφορών για τους μήνες για τους οποίους 
ζητείται η επιχορήγηση. 

Γ ια επιχειρήσεις άνω των 50 εργαζομένων θα προσκο¬ 
μίζεται ξεχωριστό Γραμμάτιο είσπραξης ή Βεβαίωση από¬ 
δοσης ασφαλιστικών εισφορών, μόνο για τα άτομα που 
επιδοτούνται στο πλαίσιο της παρούσης Υπουργικής 
Απόφασης. 

8.4. Γ ια καταβολή επιχορήγησης άνω των τριών χιλιά¬ 
δων (3000) ΕΥΡΩ, απαιτείται Βεβαίωση ασφαλιστικής και 
φορολογικής ενημερότητας ενώ για καταβολή ποσού 
άνω των χιλίων πεντακοσίων (1.500) ΕΥΡΩ, απαιτείται μό¬ 
νο Βεβαίωση φορολογικής ενημερότητας. 

Σε περίπτωση αλλαγήςτου ύψουςτου ποσού της ασφα¬ 
λιστικής και φορολογικής ενημερότητας θα ισχύουν τα 
προβλεπόμενα ποσά από την εκάστοτε νομοθετική ρύθ¬ 
μιση. 

Είναι δυνατή η καταβολή της επιχορήγησης και σε περί¬ 
πτωση κατά την οποία, η επιχείρηση οφείλει στη ΔΟΥ αλ¬ 
λά έχει προβεί σε ρύθμιση του χρέους και προσκομίσει την 
αντίστοιχη βεβαίωση ρύθμισης. Το οφειλόμενο ποσό θα 
αποδίδεται από τον ΟΑΕΔ απευθείας στην αρμόδια ΔΟΥ. 

8.5 Επικυρωμένη φωτοτυπία αστυνομικής ταυτότητας 
των προσληφθέντων μισθωτών (μόνο για την πρώτη φο¬ 
ρά υποβολής δικαιολογητικών). 


9. ΑΞΙΩΣΕΙΣ ΕΡΓΟΔΟΤΩΝ 

9.1. Είσπραξη Επιχορήγησης: 

Η υποβολή αίτησης με τα απαραίτητα δικαιολογητικά 
από τους εργοδότες για είσπραξη της επιχορήγησης δύ- 
ναται να υποβληθούν, το αργότερο, εντός οχτώ (8) μη¬ 
νών, από τη συμπλήρωση κάθε τριμήνου απασχόλησης 
του ατόμου. 

Μετά την παρέλευση της προθεσμίας αυτής η αξίωση 
παραγράφεται. 

9.2. Η αρμόδια Υπηρεσία του ΟΑΕΔ υποχρεούται στην 
έκδοση Απόφασης Καταβολής Επιχορήγησης εντός δέκα 
(10) ημερολογιακών ημερών από την ημερομηνία υποβο¬ 
λής της σχετικής αίτησης και των προβλεπομένων δικαιο- 
λογητικών για την καταβολή της επιχορήγησης. Η επιχο¬ 
ρήγηση στον εργοδότη θα πρέπει να καταβάλλεται εντός 
σαράντα (40) ημερολογιακών ημερών από την ημερομη¬ 
νία υποβολής της αίτησης του για την είσπραξη της επι¬ 
χορήγησης. 

10. ΑΠΟΛΥΣΗ - ΑΝΤΙΚΑΤΑΣΤΑΣΗ ΕΡΓΑΖΟΜΕΝΟΥ 

10.1. Σε περίπτωση οικειοθελούς αποχώρησης του ερ¬ 
γαζομένου πριντη λήξη του προγράμματος, η επιχείρηση 
είναι δυνατόν να το αντικαταστήσει, εφόσον το επιθυμεί 
το αργότερο εντός 60 εργασίμων ημερών και να επιχορη¬ 
γηθεί για το υπόλοιπο διάστημα μέχρι την συμπλήρωση 
τουτριανταεξάμηνου (36 μήνου). 

10.2. Σε περίπτωση απόλυσης ατόμου, πριν από τη λή¬ 
ξη του προγράμματος (σαρανταοκτάμηνου), η επιχείρη¬ 
ση είναι υποχρεωμένη να το αντικαταστήσει με άλλο άτο¬ 
μο των ομάδων που αφορά η παρούσα Υπ. Απόφαση, το 
αργότερο μέσα σε εξήντα (60) εργάσιμες ημέρες από την 
απόλυση. Στην περίπτωση αυτή η επιχορήγηση θα συνε¬ 
χιστεί από την ημερομηνία της αντικατάστασης του απο- 
λυθέντος και μέχρι την ολοκλήρωση του προγράμματος 
λαμβανομένου υπόψη της ημερομηνίας πρόσληψης του 
πρώτου προσληφθέντος. 

10.3. Σε περίπτωση μη αντικατάστασης του ατόμου, η 
επιχείρηση είναι υποχρεωμένη, να επιστρέψει αναλογία 
ποσού επιχορήγησης που έχει εισπράξει. Επισημαίνεται, 
ότι η επιχείρηση δεν δύναται να προβεί σε περισσότερες 
της μίας αντικατάστασης, όταν αυτή οφείλεται σε απόλυ¬ 
ση του αρχικά προσληφθέντος. Ο όρος αυτός δεν ισχύει 
σε περιπτώσεις οικειοθελούς αποχώρησης. 

10.4. Σε περίπτωση που απολύσει και το άτομο που προ- 
σέλαβε σε αντικατάσταση του αρχικά απολυθέντος, ισχύ¬ 
ουν τα αναφερόμενα στην προηγούμενη παράγραφο, 
δηλ. επιστρέφεται το αναλογούν ποσό. 

10.5. Σε περίπτωση απόλυσης εργαζομένου λόγω πτώ¬ 
χευσης της επιχείρησης, το πρόγραμμα θα διακόπτεται 
χωρίς επιπτώσεις. 

10.6.0 Διευθυντής της Αρμόδιας Υπηρεσίας του Οργα¬ 
νισμού αποφαίνεται, με αιτιολογημένη Απόφασή του, για 
τη διακοπή της επιχορήγησης, με ή χωρίς επιπτώσεις, 
σύμφωνα με τους όρους του προγράμματος. Η επιχείρη¬ 
ση έχει το δικαίωμα να υποβάλλει ένσταση κατά της Από¬ 
φασης αυτής εντός τριάντα (30) ημερολογιακών ημερών 
σύμφωνα με τα όσα ορίζονται στην Παράγραφο 2 «Επίλυ¬ 
ση Διαφορών» του Κεφαλαίου Δ. «Γενικές Διατάξεις» της 
παρούσης απόφασης. 

10.7. Σε περίπτωση που η επιχείρηση δεν επιστρέψει 
εμπρόθεσμα το ποσό που της ζητείται, συντάσσεται, με¬ 
τά από απόφαση του Δ.Σ. του ΟΑΕΔ, Πράξη Βεβαίωσης 
Οφειλής και αποστέλλεται στην αρμόδια ΔΟΥ για βεβαί¬ 
ωση και είσπραξη του ποσού. 

10.8. Η επιχείρηση που υποχρεούταιή δεν υποχρεούται 
σε αντικατάσταση ατόμου έχει τη δυνατότητα, εφόσον 
δεν βρεθεί άτομο της ίδιας ομάδας, δύναται νατό αντικα¬ 
ταστήσει με άτομο άλλης ομάδας στο πλαίσιο της πα- 
ρούσης Υπουργικής Απόφασης. Στην περίπτωση αυτή η 
επιχορήγηση θα συνεχιστεί από την ημερομηνία της αντι¬ 
κατάστασης του απολυθέντος και μέχρι την ολοκλήρωση 
του προγράμματος (48μηνου). 

10.9. Επισημαίνεται ότι τα άτομα που προσλαμβάνονται 
σε αντικατάσταση απολυθέντος ή οικειοθελώς αποχωρή- 
σαντος θα προτείνονται από τις αρμόδιες υπηρεσίες του 
Ο.Α.Ε.Δ. 

10.10. Εξαιρείται της υποχρέωσης αντικατάστασης 
ατόμου: 

• Η Επιχείρηση, που ο Ο.Α.Ε.Δ. δεν εξευρίσκει άλλο 
Άτομο της αυτής ειδικότητας και της ίδιας ομάδας βεβαι- 
ουμένου τούτου απάτην αρμόδια Υπηρεσία του ΟΑΕΔ. Η 
βεβαίωση αυτή θα παραμένει στο φάκελο της επιχείρη¬ 
σης που τηρεί η κατά τόπο αρμόδια Υπηρεσία του ΟΑΕΔ. 

• Η Επιχείρηση, της οποίας ο εργαζόμενος κατά το διά¬ 
στημα του προγράμματος, απεχώρησε οικειοθελώς ή 
στρατεύθηκε ή συνταξιοδοτήθηκε ή φυλακίστηκε ή απο¬ 
λύθηκε για πειθαρχικούς λόγους ή απεβίωσε. Στην περί¬ 
πτωση αυτή η επιχείρηση θα επιχορηγηθεί κανονικά μέχρι 
την προηγούμενη της οικειοθελούς αποχώρησης ή στρά¬ 
τευσης ή συνταξιοδότησηςτου Ατόμου, μη υποχρεούμε- 
νη στην αντικατάστασή του με άλλο Άτομο. 

Στις περιπτώσεις αυτές το πρόγραμμα θα διακόπτεται 
χωρίς επιπτώσεις. 

10.11. α) Σε περίπτωση απόλυσης ατόμου και μη αντικα¬ 
τάστασής του, επιβάλλονται κυρώσεις (δηλ. επιστροφή 
αναλογίας ποσού) μόνο για το συγκεκριμένο άτομο και όχι 
για άλλους απασχολούμενους είτε σε κοινά προγράμμα¬ 
τα, είτε σε προγράμματα ευπαθών κοινωνικά ομάδων. 

β) Επίσης η απόλυση κοινών εργαζομένων είτε επιδοτού¬ 
μενων, είτε όχι, δεν επιφέρει καμμία επίπτωση στην υλο¬ 
ποίηση των προγραμμάτων ευπαθών κοινωνικά ομάδων. 

γ) Η απόλυση ή η οικειοθελής αποχώρηση ατόμου που 
εντάσσεται στο πρόγραμμα αυτό (Υποπρόγραμμα Α.1, 
Α.2, Α.3) δεν επιφέρει καμμία επίπτωση στην υλοποίηση 
των προγραμμάτων επιδότησης Νέων Θέσεων Εργασίας, 
τα οποία εφαρμόζονται από τη Δ/νση Απασχόλησης του 
ΟΑΕΔ για κοινούς ανέργους. 

11. ΜΕΤΑΤΡΟΠΗ ΠΡΟΓΡΑΜΜΑΤΟΣ 

11.1. Μετατροπή Προγράμματος από Μερικής σε Πλή¬ 
ρους Απασχόλησης: 

Είναι δυνατή η μετατροπή του προγράμματος μερικής 
απασχόλησης σε πρόγραμμα πλήρους απασχόλησης με¬ 
τά την συμπλήρωση τριών (3) μηνών απασχόλησης στην 
επιχείρηση και εφόσον το άτομο μπορεί να ανταποκριθεί 
σε ένα πλήρες ωράριο απασχόλησης. 

Η μετατροπή του προγράμματος θα γίνεται μετά από αί¬ 
τηση της επιχείρησης και θα εκδίδεται τροποποιητική 
απόφαση, εντός είκοσι (20) ημερών απάτην αρμόδια υπη¬ 
ρεσία του ΟΑΕΔ που εξέδωσε την αρχική απόφαση υπα¬ 
γωγής. 

12. ΕΠΙΜΗΚΥΝΣΗ ΧΡΟΝΟΥ ΕΠΙΧΟΡΗΓΗΣΗΣ 

12.1 .Είναι δυνατή η επιμήκυνση του χρόνου επιχορήγη¬ 
σης (36μηνου) για συνεχόμενο διάστημα ενός (1) μηνός 
το κατώτερο και έξι (6) μηνών το ανώτερο μόνο σε περι¬ 
πτώσεις: 

- ασθένειας του εργαζομένου 

- άδειας κυοφορίας -τοκετού 


- άλλης σοβαρής αιτίας (π.χ. επαναφυλάκισης λόγω εκ¬ 
δίκασης παλαιών εκκρεμοτήτων κ.λπ.). 

12.2. Σε περίπτωση στράτευσης εργαζομένου είναι δυ¬ 
νατόν να επιμηκυνθεί το πρόγραμμα για όσο διάστημα 
διήρκησε η θητεία του. 

12.3. Η επιμήκυνση του Προγράμματος θα εγκρίνεται 
μετά από αίτηση του εργοδότη και προσκόμιση της σχε¬ 
τικής Βεβαίωσης αρμόδιου Φορέα. Η επιχορήγηση για το 
διάστημα επιμήκυνσης, θα αρχίζει να υπολογίζεται από 
την πρώτη ημέρα μετά τη λήξη του 36μήνου. 

13. ΔΙΑΚΟΠΗ ΕΠΙΧΟΡΗΓΗΣΗΣ 

13.1. Κατά τους επιτόπιους ελέγχους για τη διαπίστωση 
της τήρησης των όρων του προγράμματος, των εργασια¬ 
κών συνθηκών και την τήρηση των εργασιακών όρων, λό¬ 
γω της ιδιαιτερότητας των ατόμων που αφορά η παρού¬ 
σα Υπουργική Απόφαση, θα πρέπει κατά βάση το προσω¬ 
πικό του Ο.Α.Ε.Δ. να παρέχει συμβουλευτική τόσο προς 
τους εργοδότες όσο και προς τους εργαζομένους με στό¬ 
χο την άμβλυνση και επίλυση των προβλημάτων που προ¬ 
κύπτουν μεταξύ τους, καθώς και την τήρηση των όρων 
του προγράμματος. Στη συνέχεια θα πρέπει να συντάσ- 
σονται σχετικές εκθέσεις από τον υπάλληλο που έκανε 
τον έλεγχο. 

13.2. Σε περίπτωση παράβασηςτων παραπάνω και εφό¬ 
σον έχει εξαντληθεί κάθε προσπάθεια στο πλαίσιο του 
συμβουλευτικού χαρακτήρα, όπως περιγράφεται παρα¬ 
πάνω (παρ. 13.1), το πρόγραμμα θα διακόπτεται με Από¬ 
φαση του Διευθυντή της αρμόδιας Υπηρεσίας χωρίς επι¬ 
πτώσεις. Στη σχετική απόφαση διακοπής του προγράμ¬ 
ματος θα αναφέρονται αναλυτικά οι λόγοι διακοπής. Η 
επιχείρηση έχει το δικαίωμα να υποβάλλει ένσταση κατά 
της Απόφασης αυτής εντός τριάντα (30) ημερολογιακών 
ημερών σύμφωνα με τα όσα ορίζονται στην Παράγραφο 
2 «Επίλυση Διαφορών» του Κεφαλαίου Δ. «Γενικές Διατά¬ 
ξεις» της παρούσης απόφασης. 

14. ΙΣΧΥΣ ΠΡΟΓΡΑΜΜΑΤΟΣ-ΑΝΑΔΡΟΜΙΚΟΤΗΤΑ 

14.1. Η απόφαση αυτή έχει ισχύ από την ημερομηνία έκ¬ 
δοσης της Υπουργικής Απόφασης και καταληκτική ημε¬ 
ρομηνία υπαγωγής την 31.12.2005, εκτός εάν ο αριθμός 
των προβλεπόμενων θέσεων καλυφθεί νωρίτερα οπότε 
το πρόγραμμα διακόπτεται. 

14.2. Είναι δυνατόν να υπαχθούν στα παραπάνω προ¬ 
γράμματα και να επιχορηγηθούν επιχειρήσεις που προ- 
σέλαβαν άτομα από 1.2.2005, με την προϋπόθεση ότι τα 
άτομα ήταν εγγεγραμμένα στις καταστάσεις ανέργων 
του Ο.Α.Ε.Δ. και έχει προϋπάρξει σχετική συνεργασία με 
τις αρμόδιες Υπηρεσίες του Ο.Α.Ε.Δ. 

Β. ΠΡΟΓΡΑΜΜΑ ΕΠΙΔΟΤΗΣΗΣ ΝΕΩΝ ΕΛΕΥΘΕΡΩΝ 

ΕΠΑΓΓΕΛΜΑΤΙΩΝ ΓΙΑ ΑΤΟΜΑ ΜΕ ΕΙΔΙΚΕΣ ΑΝΑΓΚΕΣ, 
ΑΠΕΞΑΡΤΗΜΕΝΑ, ΑΠΟΦΥΛΑΚΙΣΜΕΝΑ ΑΤΟΜΑ 

1. ΚΑΤΑΡΤΙΣΗ ΠΡΟΓΡΑΜΜΑΤΟΣ 

1.1. Καταρτίζουμε πρόγραμμα επιχορήγησης επτακο¬ 
σίων (700) Νέων Ελεύθερων Επαγγελματιών, για τη δημι¬ 
ουργία ατομικών και εταιρικών (Ο.Ε., Ε.Ε., Ε.Π.Ε., Συνε¬ 
ταιρισμοί, Κοινοπραξίες) επιχειρήσεων, οι οποίες κατανέ- 
μονται ως εξής: 

-Υποπρόγραμμα Β.1. Άτομα με Ειδικές Ανάγκες, ηλι¬ 
κίας από 18-65 ετών: τετρακόσιες πενήντα θέσεις (450). 

- Υποπρόγραμμα Β.2. Απεξαρτημένα Άτομα από τοξικές 
ή άλλες ουσίες, ηλικίας 18-65 ετών: εκατό θέσεις (100). 

- Υποπρόγραμμα Β.3. Αποφυλακισμένα Άτομα, ηλικίας 
18-65 ετών: εκατόν πενήντα θέσεις (150). 

2. ΔΙΑΡΚΕΙΑ ΠΡΟΓΡΑΜΜΑΤΟΣ - ΠΟΣΑ ΕΠΙΧΟΡΗ¬ 
ΓΗΣΗΣ 

2.1. Διάρκεια της επιχορήγησης: 

Καθορίζεται σε είκοσι τέσσερις (24) μήνες από την ημε¬ 
ρομηνία έκδοσης της σχετικής εγκριτικής απόφασης. 

2.2. Βασικό ποσό της επιχορήγησης: 

Καθορίζεται στις δεκαέξι χιλιάδες εξακόσια (16.600) 
ΕΥΡΩ για όλα τα υποπρογράμματα, και αναλύεται ως 
εξής: 

- 1ος χρόνος: δέκα χιλιάδες οκτακόσια (10.800) ΕΥΡΩ 
και 

- 2ος χρόνος: πέντε χιλιάδες οκτακόσια (5.800) ΕΥΡΩ. 

2.3. Προσαυξήσεις: 

- Το βασικό ποσό της επιχορήγησης για κάθε ΝΕΕ που 
εντάσσεται στο πρόγραμμα προσαυξάνεται κατά 1.500 
ΕΥΡΩ εάν το άτομο είναι γυναίκα, έχει ποσοστό αναπη¬ 
ρίας 60% και άνω, είναι άνω των 45 ετών ή είναι επιδοτού¬ 
μενος άνεργος. 

- Ο ΝΕΕ μπορεί να κάνει χρήση μόνο μίας από τις παρα¬ 
πάνω προσαυξήσεις. Το ποσό της προσαύξησης χορη¬ 
γείται κατανεμημένο ισόποσα στις δόσεις του πρώτου 
χρόνου της επιχορήγησης 

- Κατ’ εξαίρεση είναι δυνατόν, η καταβολή της προσαύ¬ 
ξησης να χορηγείται μαζί με την προκαταβολή, μετά από 
αιτιολογημένη έκθεση του αρμοδίου υπαλλήλου και από¬ 
φαση του Προϊσταμένου της Υπηρεσίας του ΟΑΕΔ, ότι ο 
ΝΕΕ έχει απόλυτη ανάγκη του κεφαλαίου αυτού για την 
αντιμετώπιση των οργανωτικών εξόδων της επιχείρησης. 

3. ΔΕΣΜΕΥΤΙΚΕΣ ΠΕΡΙΠΤΩΣΕΙΣ ΜΗ ΥΠΑΓΩΓΗΣ 

Δεν είναι δυνατή η υπαγωγή στο πρόγραμμα: 

3.1. Όλων των επιχειρήσεων που λειτουργούν αποκλει¬ 
στικά και μόνο βραδινές ώρες. 

3.2. Των Ανωνύμων Εταιρειών (Α.Ε.). 

3.3 Των Επιχειρήσεων με τυχερά ή τυχερά ηλεκτρονικά 
παιχνίδια, (εξαιρουμένων των πρακτορείων ΠΡΟΠΟ και 
ΛΟΤΤΟ που μπορούν να υπαχθούν στο πρόγραμμα). 

3.4 Των Αστικών Μη Κερδοσκοπικών Εταιρειών. 

3.5. Των επιχειρήσεων που έχουν σύνθετο αντικείμενο 
δραστηριότητας και το ένα εξ αυτών περιλαμβάνεται στις 
εξαιρέσεις της παρούσης παραγράφου. 

3.6. Των Ν.Ε.Ε. που έχουν επιχορηγηθεί από το 1998 και 
μετά από οποιοδήποτε πρόγραμμα επιχορήγησης ΝΕΕ 
του ΟΑΕΔ. 

3.7. Των επιχειρήσεων που ανήκαν σε συγγενείς α' βαθ¬ 
μού εξ αίματος (γονείς, παιδιά) ή εξ αγχιστείας (σύζυγοι, 
πεθεροί) και: 

• έχουν αγοραστεί ή μεταβιβαστεί από τους ΝΕΕ 

• έχουν το ίδιο αντικείμενο δραστηριότητας με επιχεί¬ 
ρηση που σταμάτησε τη λειτουργία της κατάτο τελευταίο 
εξάμηνο. 

Τα ανωτέρω δεν ισχύουν σε περίπτωση συνταξιοδότη- 
σης ή θανάτου του συγγενικού τους προσώπου. 

3.8. Των επιχειρήσεων του Πρωτογενούς Τομέα 

3.9. Των εποχιακών επιχειρήσεων, εφ’ όσον αυτό προσ¬ 
διορίζεται στη Βεβαίωση έναρξης επιτηδεύματος. Εξαι¬ 
ρούνται και δύνανται να υπαχθούν εποχιακές επιχειρή¬ 
σεις που λειτουργούν τουλάχιστον πέντε (5) μήνες. 

3.10. Των επιχειρήσεων με αντικείμενο δραστηριότητας 
την παροχή πνευματιστικών - αστρολογικών υπηρεσιών, 
καθώς και των γραφείων συνοικεσίων. 

4. ΠΡΟΫΠΟΘΕΣΕΙΣ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Επισημαίνεται ότι στο πλαίσιο της εξατομικευμένης πα¬ 
ρέμβασης και της κατάρτισης του Ατομικού Σχεδίου Δρά¬ 


σης από τους Εργασιακούς Συμβούλους των ευπαθών κοι¬ 
νωνικών ομάδων του ΟΑΕΔ, κρίνεται αναγκαία η συνεργα¬ 
σία μεταξύ του ενδιαφερομένου και του Εργασιακού Συμ¬ 
βούλου ΕΚΟ ή άλλου αρμοδίου υπαλλήλου του Ο.Α.Ε.Δ., 
σχετικά με την επιχειρηματική δραστηριότητα, τις προοπτι¬ 
κές βιωσιμότητας της επιχείρησης καθώς και τις δυνατότη¬ 
τες της τοπικής αγοράς για την άσκηση του ελεύθερου 
επαγγέλματος, που αιτείται να ασκήσει ο ενδιαφερόμενος. 

Απαραίτητες προϋποθέσεις υπαγωγής στο πρόγραμμα 
είναι: 

4.1. Ο Ν.Ε.Ε. να είναι νέος επιχειρηματίας, δηλαδή να 
μην είχε επιχείρηση κατά το τελευταίο δωδεκάμηνο. 

4.2. Η έναρξη επιτηδεύματος να έχει γίνει από την 
1.10.2004 και έπειτα. 

4.3 Να διαθέτουν οι ίδιοι ή ένας τουλάχιστον από τους 
εργαζόμενους στην επιχείρησή τους, τα νόμιμα πιστοποι¬ 
ητικά για την άσκηση του επαγγέλματος τους, όπου αυτά 
απαιτούνται. 

4.4. Ο Ν.Ε.Ε. να έχει την ελληνική υπηκοότητα ή την 
υπηκοότητα κράτους-μέλους της Ε.Ε. ή να είναι Έλληνας 
ομογενής που να απασχολείται νόμιμα στην Ελλάδα. 

4.5. Οι άρρενες 18-29 ετών να έχουν εκπληρώσει ή να 
έχουν νόμιμα απαλλαγεί από τις στρατιωτικές τους υπο¬ 
χρεώσεις και να διαθέτουν απολυτήριο ή νόμιμη απαλλα¬ 
γή από αυτές. Εξαιρούνται οι έγγαμοι εφόσον η σύζυγός 
τους δεν εργάζεται, τα άτομα τα οποία δεν υποχρεούνται 
στρατιωτικής θητείας στον ελληνικό στρατό, καθώς και 
τα ΑΜΕΑ που έχουν πάρει προσωρινή αναβολή λόγω της 
πάθησής τους. 

4.6. Η κατάθεση της σχετικής αίτησης να έχει γίνει μέ¬ 
χρι και την 31.12.2005. 

4.7. Ο ΝΕΕ μπορεί να αναπτύξει επιχειρηματική δρα¬ 
στηριότητα σε χώρο της κατοικίας του, εφ’ όσον πάσχει 
από παραπληγία ή τετραπληγία και έχει σοβαρά προβλή¬ 
ματα μετακίνησης. 

Στις περιπτώσεις αυτές ο χώρος θα πρέπει να είναι κα¬ 
τάλληλα διαμορφωμένος και να έχει πινακίδα με την επω¬ 
νυμία και την δραστηριότητα της επιχείρησης, σε εξωτε¬ 
ρικό σημείο της κατοικίας. 

4.8. Είναι δυνατή η υπαγωγή στο πρόγραμμα ΝΕΕ με 
έδρα την κατοικία τους, εφ’ όσον η δραστηριότητα ασκεί¬ 
ται εκτός αυτής (ταξί, λαϊκές αγορές, οικοδομικές εργα¬ 
σίες, ασφαλιστές, μεταφορείς κ.λπ.). 

Στις περιπτώσεις αυτές ο έλεγχος θα γίνεται στον τόπο 
που ασκείται η δραστηριότητα κατόπιν συνεννοήσεως με 
το ΝΕΕ. 

4.9. Ο Ν.Ε.Ε. ή ο εκπρόσωπος της επιχείρησης υποχρε- 
ούται, για οποιαδήποτε αλλαγή στη μορφή, τη λειτουργία, 
την επωνυμία, το αντικείμενο, τη διεύθυνση κ.λπ. της επι¬ 
χείρησης, να ενημερώνει νωρίτερα την αρμόδια υπηρεσία 
του ΟΑΕΔ, προκειμένου να εξεταστεί αν συνεχίζουν να συ¬ 
ντρέχουν οι όροι του προγράμματος ώστε να συνεχισθεί η 
επιχορήγηση του ΝΕΕ. Εφ’ όσον εγκριθούν οι όποιες αλ¬ 
λαγές της επιχείρησης από την Αρμόδια Υπηρεσία του ΟΑ¬ 
ΕΔ, ο Ν.Ε.Ε. προβαίνει στην υλοποίηση των αλλαγών αυ¬ 
τών και στη συνέχεια ενημερώνει εγγράφως την Υπηρεσία. 

5. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Για να υπαχθεί στο πρόγραμμα αυτό ένας Νέος Ελεύ¬ 
θερος Επαγγελματίας, πρέπει να υποβάλλει στην αρμό¬ 
δια Υπηρεσία του Ο.Α.Ε.Δ.,τα εξής δικαιολογητικά: 

5.1 .α. Τα άτομα με ειδικές ανάγκες: 

• Απόφαση της Υγειονομικής Επιτροπής του Ι.Κ.Α.,του 
Ν. 2643/1998, με την οποία να πιστοποιείται η πάθηση του 

ατόμου και το ποσοστό αναπηρίας του, το οποίο απαραί¬ 
τητα θα πρέπει να είναι 50% και άνω. Στην Απόφαση αυτή, 
δεν θα πρέπει να αναγράφεται ο χαρακτηρισμός «ανίκα¬ 
νος για κάθε βιοποριστική εργασία». 

5.1. β. Τα Αποφυλακισμένα άτομα: 

• Αποφυλακιστήριο με ημερομηνία αποφυλάκισης από 
την 1.1.1999 και μετά. 

• Εισηγητική Έκθεση της Κοινωνικής Υπηρεσίας ή του 
Δ/ντή του Σωφρονιστικού Καταστήματος, ότι το άτομο 
έχει ανάγκη κοινωνικο-οικονομικής στήριξης και προτεί- 
νεται να ενταχθεί στο πρόγραμμα επιδότησης της απα¬ 
σχόλησης του ΟΑΕΔ. 

Επισημαίνεται ότι: 

- Τα άτομα που θα υπαχθούν σε αυτά τα προγράμματα 
θα πρέπει να έχουν εκτίσει συνεχή φυλάκιση τριών (3) μη¬ 
νών, τουλάχιστον. 

- Τα αποφυλακισμένα άτομα, των οποίων ο λόγος φυ¬ 
λάκισης σχετίζεται με παράβαση του Νόμου περί ναρκω¬ 
τικών δεν θα υπάγονται στο πρόγραμμα. 

5.1 .γ. 

• Τα Απεξαρτημένα άτομα: 

- Αποδεικτικό απεξάρτησης/Βεβαίωση από θεσμοθετη¬ 
μένο φορέα δημοσίου ή ιδιωτικού φορέα απεξάρτησης 
(18 ΑΝΩ, ΚΕ.ΘΕ.Α. ή από άλλες θεραπευτικές κοινότητες 
στις οποίες έχει χορηγηθεί η προβλεπόμενη άδεια από το 
Υπουργείο Υγείας και Πρόνοιας ή/και από τον ΟΚΑΝΑ) ότι 
το άτομο ολοκλήρωσε πρόγραμμα απεξάρτησης από το- 
ξικές ή άλλες ουσίες απότο 1996 και μετά. Εξαιρούνται τα 
άτομα που έχουν υπαχθεί σε πρόγραμμα επιδότησης της 
απασχόλησης παρελθόντων ετών. 

• Τα Άτομα που βρίσκονται στο Στάδιο Κοινωνικής 
Επανένταξης: 

Γραπτή σύμφωνη γνώμη του φορέα απεξάρτησης. Στις 
περιπτώσεις αυτές, ο φορέας υποχρεούται να παρακο¬ 
λουθεί τα άτομα στον εργασιακό χώρο και να τους παρέ¬ 
χει ψυχοκοινωνική στήριξη. 

• Τα Άτομα που έχουν ολοκληρώσει Πρόγραμμα Με- 
θαδόνηςτου Ο.ΚΑ.ΝΑ, βρίσκονται στο στάδιο της κοινω¬ 
νικής επανένταξης και έχουν τη γραπτή σύμφωνη γνώμη 
της επιστημονικής ομάδας, από την οποία παρακολου- 
θούνται, ότι: «Μπορούν να αντεπεξέλθουν στην ανάπτυξη 
και τη διαχείριση μιας επιχείρησης». 

Γ ραπτή σύμφωνη γνώμη του Ο.ΚΑ.Ν.Α. Στηνπερίπτωση 
αυτή τα άτομα θα επιλέγονται από τη διεπιστημονική ομά¬ 
δα του ΟΚΑΝΑ, η οποία αναλαμβάνει την ευθύνη να προ¬ 
τείνει τα άτομα και να τα στηρίζει κατά την άσκηση της επι¬ 
χειρηματικής τους δραστηριότητας. 

Και στις δύο τελευταίες περιπτώσεις πρέπει να ορίζεται 
επιστημονικός σύμβουλος για τη στήριξη του απασχο¬ 
λούμενου, ο οποίος θα συνεργάζεται με τις Υπηρεσίες 
του ΟΑΕΔ. 

5.2. Έντυπη αίτηση - δήλωση που θα περιέχει τα πλήρη 
στοιχεία της νέας επιχείρησης και του επαγγελματικού 
υπευθύνου, καθώς και επικυρωμένο αντίγραφο της αστυ¬ 
νομικής του ταυτότητας. 

5.3. Έντυπο ερωτηματολόγιο - δήλωση ότι ο/η ενδιαφε- 
ρόμενος/-η αποδέχεται τους όρους του προγράμματος. 

5.4 Κάρτα ανεργίας ή υπεύθυνη δήλωση του 
Ν. 1599/86, στην οποία να φαίνεται ότι ήταν άνεργος πριν 
την έναρξη της δραστηριότητας της επιχείρησης. 

5.5. Βεβαίωση έναρξης δραστηριότητας της επιχείρη¬ 
σης απάτην αρμόδια Δ.Ο.Υ. καθώς και οποιαδήποτε άδεια- 
έγκριση απαιτείται για τη λειτουργία της επιχείρησης. 


5.6. Οι ενδιαφερόμενοι άρρενες ηλικίας 18-29 ετών θα 
προσκομίζουν πιστοποιητικό στρατολογίας τύπου Α'ή θε¬ 
ωρημένη φωτοτυπία της ανάλογης σελίδας του στρατιω¬ 
τικού τους βιβλιαρίου, στις περιπτώσεις που υποχρεού- 
νται, όπως περιγράφεται στην παρ. 4.4. 

5.7. Φωτοτυπία του Δελτίου Αστυνομικής Ταυτότητας 

6. ΥΠΑΓΩΓΗ ΕΤΑΙΡΕΙΩΝ - ΣΥΝΕΤΑΙΡΙΣΜΩΝ - ΚΟΙΝΟ¬ 
ΠΡΑΞΙΩΝ 

6.1. Οι Νέοι Ελεύθεροι Επαγγελματίες, που δημιουρ¬ 
γούν εταιρικές επιχειρήσεις, με τη μορφή ΟΕ, ΕΕ, ΕΠΕ, 
Συνεταιρισμών ή Κοινοπραξιών, μπορούν να υπάγονται 
στο πρόγραμμα, εάν η έναρξη της εταιρικής επιχείρησης 
έγινε μετά την 1.10.2004 και εφόσον: 

• Συμμετέχουν ως εταίροι σε νεοϊδρυθείσα εταιρική 
επιχείρηση. 

• Προσκομίσουν καταστατικό σύστασης της Εταιρείας 
ή του Συνεταιρισμού ή της Κοινοπραξίας κ.λπ. 

• Απασχολούνται αποκλειστικά στην επιχείρηση οποι¬ 
οσδήποτε μορφής εταιρικού σχήματος. 

6.2. Σε περίπτωση δημιουργίας νέας ετερόρρυθμης 
εταιρείας (ΕΈ) δηλαδή μετά την 1.10.2004, είναι δυνατή 
η επιχορήγηση μόνο των ομόρρυθμων εταίρων. 

6.3. Η επιχορήγηση μπορεί να δοθεί το ανώτερο σε εί¬ 
κοσι (20) μέλη του ίδιου εταιρικού σχήματος. Εξαιρούνται 
από τον όρο αυτό οι Κοινωνικοί Συνεταιρισμοί (Κοι.Σ. Π. Ε.) 
που έχουν συσταθεί με το άρθρο 12 του Νόμου 
2716/17.5.1999. 

7. ΕΚΔΟΣΗ ΕΓΚΡΙΤΙΚΩΝ ΑΠΟΦΑΣΕΩΝ ΥΠΑΓΩΓΗΣ 

7.1. Οι εγκριτικές αποφάσεις υπαγωγής στο πρόγραμ¬ 
μα θα εκδίδονται κατόπιν: 

• Διενέργειας επιτόπιου ελέγχου, προκειμένου να δια¬ 
πιστωθεί αν υφίσταται χώρος, στον οποίο θα στεγαστεί η 
επιχείρηση, πλην των περιπτώσεων εκείνων που η επιχει¬ 
ρηματική δραστηριότητα ασκείται σε εξωτερικούς χώ¬ 
ρους (πλασιέ, λαϊκή αγορά, ταξί κ.λπ.), όπου δεν θα γίνε¬ 
ται έλεγχος. 

7.2. Οι εγκριτικές αποφάσεις θα εκδίδονται: 

α) Για το Νομό Αττικής (πλην Τ.Υ. Μεγάρων, Μαρκο- 
πούλου, Ελευσίνας, Λαυρίου και Παλλήνης): 

- από το Γ ραφείο Εργασίας Ειδικών Κοινωνικών Ομά¬ 
δων Αθηνών, εφ’όσον πρόκειται για Άτομα με Ειδικές Ανά¬ 
γκες 

- από τις Υπηρεσίες Απασχόλησης του ΟΑΕΔ (τα κατά 
τόπους Κέντρα Προώθησηςτης Απασχόλησης (ΚΠΑ), Γρ. 
Εργασίας, Τ.Υ, Υ.Ν.,) εφ’όσον πρόκειται για Αποφυλακι¬ 
σμένα και Απεξαρτημένα Άτομα, εκτός εκείνων που εμπί¬ 
πτουν γεωγραφικά στην αρμοδιότητα του Γ ραφείου Ερ¬ 
γασίας Ειδικών Κοινωνικών Ομάδων Αθηνών και τα οποία 
θα εξυπηρετούνται από αυτό. 

β) Για το Νομό Θεσσαλονίκης: 

- από το Γ ραφείο Εργασίας Ειδικών Κοινωνικών Ομά¬ 
δων Θεσσαλονίκης όλα τα Άτομα με Ειδικές Ανάγκες και 
τα άτομα ομάδων-στόχου που εμπίπτουν γεωγραφικά 
στην αρμοδιότητά του. 

- από τις Υπόλοιπες Υπηρεσίες του Ν. Θεσσαλονίκης τα 
άτομα των ομάδων - στόχου (πληντων Α.Μ.Ε.Α) οι οποίες 
εμπίπτουν γεωγραφικά στην αρμοδιότητά τους. 

γ) Για τους Νομούς Αχαϊας, Ηρακλείου Κρήτης, Λάρι¬ 
σας και Μαγνησίας στα αντίστοιχα Γ ραφεία Εργασίας Ει¬ 
δικών Κοινωνικών Ομάδων. 

δ) Γ ια όλους τους υπόλοιπους Νομούς της Επικράτειας 
οι αποφάσεις θα εκδίδονται από τις κατά τόπους αρμό¬ 
διες Υπηρεσίες (ΚΠΑ ή Γ ραφεία Εργασίας ή ή Τ.Υ. ή Υ. Ν.). 

7.3. Η αρμόδια Υπηρεσία του ΟΑΕΔ υποχρεούται στην 
έκδοση εγκριτικής απόφασης μέσα σε δεκαπέντε (15) 
ημερολογιακές ημέρες, από την ημερομηνία υποβολής 
της σχετικής αίτησης. 

Ως καταληκτική ημερομηνία έκδοσης εγκριτικών απο¬ 
φάσεων υπαγωγής στο πρόγραμμα Ν.Ε.Ε ορίζεται η 
31.12.2005. 

Για αιτήσεις που θα υποβληθούν το τελευταίο 10μερο 
Δεκεμβρίου 2005, οι εγκριτικές αποφάσεις δύνανται να 
εγκρίνονταιτον Ιανουάριο 2006. 

8. ΤΡΟΠΟΣ ΚΑΤΑΒΟΛΗΣ ΕΠΙΧΟΡΗΓΗΣΗΣ-ΔΙΚΑΙΟΛΟ- 
ΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

Επισημαίνεται ότι για καταβολή επιχορήγησης άνω των 
χιλίων πεντακοσίων (1500) Ευρώ, απαιτείται Βεβαίωση 
φορολογικής ενημερότητας. 

Είναι δυνατή η καταβολή της επιχορήγησης και σε πε¬ 
ρίπτωση κατά την οποία η επιχείρηση οφείλει στη ΔΟΥ αλ¬ 
λά έχει προβεί σε ρύθμιση του χρέους και προσκομίσει 
την αντίστοιχη βεβαίωση ρύθμισης. 

Το οφειλόμενο ποσό θα αποδίδεται από τον ΟΑΕΔ 
απευθείας στην αρμόδια ΔΟΥ. 

Σε περίπτωση αλλαγής του ύψους του ποσού της φο¬ 
ρολογικής ενημερότητας θα ισχύουν τα προβλεπόμενα 
ποσά από την εκάστοτε νομοθετική ρύθμιση. 

8.1. Για το πρώτο δωδεκάμηνο: 

Προκαταβολή: από το ποσό των δέκα χιλιάδων οκτακό¬ 
σιων (10.800) ΕΥΡΩ που δικαιούται να λάβει ο ΝΕΕ, προ¬ 
καταβάλλεται το ποσό των πέντε χιλιάδων (5.000) ΕΥΡΩ. 

Το υπόλοιπο ποσό των πέντε χιλιάδων οκτακόσιων 
(5.800 Ευρώ) θα καταβάλλεται σε δύο (2) ισόποσες εξα¬ 
μηνιαίες δόσεις, ήτοι δύο χιλιάδες εννιακόσια (2.900) Ευ¬ 
ρώ εκάστη. 

8.2. Για το δεύτερο δωδεκάμηνο: 

Το ποσό των πέντε χιλιάδων οκτακόσιων (5.800 Ευρώ) 
θα καταβάλλεται σε δύο (2) ισόποσες εξαμηνιαίες δόσεις, 
ήτοι δύο χιλιάδες εννιακόσια (2.900) Ευρώ εκάστη. 

8.3. Οι ΝΕΕ δύνανται να υποβάλλουν αίτηση για καταβο¬ 
λή των εξαμηνιαίων δόσεων, ανά εξάμηνο, υπολογιζόμενο 
απότηνημερομηνίατης εγκριτικής απόφασης υπαγωγής. 

8.4. Η αρμόδια Υπηρεσία του ΟΑΕΔ υποχρεούται να εκ- 
δώσει τη σχετική απόφαση καταβολής επιχορήγησης για 
την προκαταβολή καιγιατην κάθε εξαμηνιαία δόση, εντός 
δέκα (10) ημερολογιακών ημερών από την ημερομηνία 
υποβολής της σχετικής αίτησής του Ν.Ε.Ε για την κατα¬ 
βολή της επιχορήγησης. Η επιχορήγηση (προκαβολή, δό¬ 
σεις) θα καταβάλλεται στο ΝΕΕ εντός σαράντα (40) ημε¬ 
ρολογιακών ημερών από την ημερομηνία της σχετικής αί¬ 
τησης για καταβολή της επιχορήγησης. 

8.5. Δικαιολογητικά πρώτης δόσης: 

Η καταβολή του ποσού της πρώτης δόσης γίνεται, εφ’ 
όσον: 

• Ο ΝΕΕ προσκομίσει παραστατικά στοιχεία λειτουργι¬ 
κών και οργανωτικών δαπανών της επιχείρησης (εξοπλι¬ 
σμός, αγορές πρώτων υλών - εμπορευμάτων, ενοίκια, 
ΔΕΗ, απόδοση ασφαλιστικών εισφορών κ.λπ.), αντίστοι¬ 
χα περίπου του ποσού της προκαταβολής. 

• Ο αρμόδιος υπάλληλος του Ο.Α.Ε.Δ. συντάσσει έκ¬ 
θεση ελέγχου μετά από επιτόπια επίσκεψη στην έδρα της 
επιχείρησης, στην οποία θα αναφέρεται: α) ότι το ποσό 
της προκαταβολής έχει επενδυθεί στην οργάνωση της 
επιχείρησης και αν έχει δαπανηθεί στο σύνολό του ή όχι, 
β) ότι ο χώρος είναι κατάλληλα διαμορφωμένος για την 
λειτουργία της επιχείρησης και την ανάπτυξη της συγκε¬ 


κριμένης δραστηριότητας (εξοπλισμός, εμπορεύματα / 
υλικά κ.λπ.), γ) ότι υπάρχει σε εμφανές σημείο πινακίδα με 
την επωνυμία και τη δραστηριότητα της επιχείρησής. 

Επισημαίνεται ότι σε περίπτωση που κατά την είσπραξη 
της πρώτης δόσης, ο Ν.Ε.Ε. δεν προσκομίσει παραστατι¬ 
κά δαπανών αντίστοιχα με το ποσό της προκαταβολής, για 
αντικειμενικούς λόγους, οι οποίοι θα αξιολογηθούν κατά 
περίπτωση από την αρμόδια υπηρεσία του Ο.Α.Ε.Δ., είναι 
δυνατόν να τα προσκομίσει στην επόμενη δόση (Β' δόση). 

Στηνπερίπτωση κατά την οποία, δεν προσκομίσειτα πα¬ 
ραστατικά δαπανών της προκαταβολής ούτε στη β' δόση 
και δεν τεκμηριώσει επαρκώς την εν λόγω καθυστέρηση, 
τότε υποχρεούται να επιστρέφει το αναλογούν ποσό και 
το πρόγραμμα διακόπτεται. 

8.6. Δικαιολογητικά επιμέρους δόσεων: 

Γ ια την καταβολή του ποσού των επιμέρους δόσεων, ο 
ΝΕΕ υποχρεούται να υποβάλλει: α) αίτηση είσπραξηςτης 
επιχορήγησης 

β) επικυρωμένο φωτοαντίγραφο του Βιβλίου Εσόδων - 
Εξόδωντης επιχείρησης, στο οποίο θα φαίνεται ότι το σύ¬ 
νολο εσόδων-εξόδων που παρουσιάζονται, καλύπτει το 
ένα τρίτο (1/3) περίπου του ποσού της δόσης (Η επικύ¬ 
ρωση του φωτοαντίγραφου μπορεί να γίνει και στην Υπη¬ 
ρεσία με την προσκόμιση του πρωτότυπου). 

* Σημειώνεται ότι όσοι ΝΕΕ δεν υποχρεούνται να τη¬ 
ρούν στις επιχειρήσεις τους Βιβλία Εσόδων - Εξόδων θα 
πρέπει να προσκομίζουν στις Αρμόδιες Υπηρεσίες του 
ΟΑΕΔ παραστατικά εσόδων και εξόδων (τιμολόγια, απο¬ 
δείξεις, κ.λπ.). 

9. ΑΞΙΩΣΕΙΣ Ν.Ε.Ε. 

Αξιώσεις για την είσπραξη της επιχορήγησης: 

Η αίτηση με τα απαραίτητα δικαιολογητικά για είσπρα¬ 
ξη κάθε εξαμηνιαίας δόσης μπορεί να υποβληθεί από τον 
ΝΕΕ αμέσως μετά τη συμπλήρωση κάθε εξαμήνου λει¬ 
τουργίας της επιχείρησης και όχι πέραν των οκτώ μηνών 
από τη λήξη του εξαμήνου που αιτείται να επιχορηγηθεί. 

Σημειώνεται ότι στις περιπτώσεις όπου έχει γίνει επιμή¬ 
κυνση του προγράμματος ΝΕΕ σε εφαρμογή της παρ. 11, 
θα πρέπει στις ανωτέρω οριζόμενες ημερομηνίες να συ¬ 
νυπολογίζεται ο χρόνος επιμήκυνσης. 

10. ΔΙΑΚΟΠΗ ΕΠΙΧΟΡΗΓΗΣΗΣ 

10.1. Κατά τους επιτόπιους ελέγχους για την διαπίστω¬ 
ση της ομαλής λειτουργίας της επιχείρησης, των εργα¬ 
σιακών συνθηκών και την τήρηση των εργασιακών όρων, 
λόγω της ιδιαιτερότητας των ατόμων που αφορά η πα¬ 
ρούσα Υπουργική Απόφαση, θαπρέπεικατά βάση το προ¬ 
σωπικό του Ο.Α.Ε.Δ. να παρέχει συμβουλευτική, ενδυνά¬ 
μωση και εμψύχωση προς τους ΝΕΕ, με στόχο την αντι¬ 
μετώπιση τυχόν προβλημάτων που προκύπτουν στη 
λειτουργία και βιωσιμότητα της επιχείρησής τους. Στη 
συνέχεια θα πρέπει να συντάσσονται σχετικές εκθέσεις 
από τον υπάλληλο του Ο.Α.Ε.Δ. που διεξάγει τον έλεγχο. 

10.2. Σε περίπτωση παράβασης των όρων του προ¬ 
γράμματος και εφόσον έχει εξαντληθεί κάθε προσπάθεια 
στο πλαίσιο του συμβουλευτικού χαρακτήρα, όπως περι- 
γράφεται παραπάνω (παρ. 10.1.) και διαφαίνεται ιδιοτε- 
λής πρόθεση ή αδυναμία του ΝΕΕ να λειτουργήσει την 
επιχείρηση, η επιχορήγηση θα διακόπτεται και θα εφαρ¬ 
μόζονται οι διατάξεις των παρ. 7 και 8, του άρθρου 29, του 
Ν. 1262/1982, όπως συμπληρώθηκε από τα άρθρα 6 και 7, 
του Ν. 1836/1989. Στη σχετική απόφαση διακοπής του 
προγράμματος θα πρέπει να αναφέρονται αναλυτικά οι 
λόγοι διακοπής. 

10.3. Ο Διευθυντής του Γραφείου Εργασίας Ειδικών 
Κοινωνικών Ομάδων ή ΚΠΑ ή Γραφείου Εργασίας ή Τ.Υ. ή 
Υ.Ν. του Οργανισμού αποφαίνεται, με αιτιολογημένη 
Απόφασή του, για τη διακοπή της επιχορήγησης και την 
επιστροφή του αναλογούντος ποσού επιχορήγησης από 
το Ν.Ε.Ε. Ο Ν.Ε.Ε. έχει το δικαίωμα να υποβάλλει ένστα¬ 
ση κατά της Απόφασης αυτής εντός τριάντα (30) ημερο¬ 
λογιακών ημερών από την κοινοποίηση σε αυτόν της 
απορριπτικής απόφασης. 

Η ένσταση αυτή θα διαβιβάζεται στην Διοίκηση-Υπηρε- 
σία Ειδικών Κοινωνικών Ομάδων και θα επιλύεται με Από¬ 
φαση Ειδικής Επιτροπής, σύμφωνα με τα όσα ορίζονται 
στην Παράγραφο 2 «Επίλυση Διαφορών» του Κεφαλαίου 
Δ.»Γενικές Διατάξεις» της παρούσης απόφασης. 

10.4. Σε περίπτωση που ο επαγγελματίας δεν επιστρέ¬ 
φει εμπρόθεσμα το ποσό που του ζητείται, συντάσσεται, 
μετά από απόφαση του Δ.Σ. του Οργανισμού, Πράξη Βε¬ 
βαίωσης Οφειλής και αποστέλλεται στην αρμόδια ΔΟΥ 
για βεβαίωση και είσπραξή της. 

10.5. Σε περίπτωση διακοπής της λειτουργίας της επιχεί¬ 
ρησης λόγω σοβαρής ασθένειας (η οποία καθιστά τον ΝΕΕ 
ανίκανο να λειτουργήσει την επιχείρηση), φυλάκισης ή θα¬ 
νάτου του επαγγελματία, γίνεται χωρίς άλλες επιπτώσεις 
από την ημερομηνία που συντρέχει ο λόγος διακοπής. 

11. ΕΠΙΜΗΚΥΝΣΗ ΠΡΟΓΡΑΜΜΑΤΟΣ 

Σε περίπτωση σοβαρής ασθένειας ή άλλης σοβαρής αι¬ 
τίας (π.χ. στράτευση, φυλάκιση, κύηση-τοκετός κ.λπ.), η 
οποία καθιστά τον ΝΕΕ ανίκανο να λειτουργήσει την επι¬ 
χείρηση, δύναται να γίνει επιμήκυνση του προγράμματος 
για 6 μήνες εφόσον προσκομίσει δικαιολογητικά από Δη¬ 
μόσιο ή άλλο αρμόδιο φορέα, ανεξάρτητα από το αν ανα¬ 
σταλεί η λειτουργία της επιχείρησης ή εξακολουθεί να 
λειτουργεί από άλλο άτομο. 

12. ΚΑΛΥΨΗ ΘΕΣΕΩΝ 

Σε περίπτωση που οι προβλεπόμενες θέσεις για μια 
ομάδα στόχου καλυφθούν, είναι δυνατόν να γίνεται χρή¬ 
ση των θέσεων άλλης ομάδας στόχου που δεν έχει μεγά¬ 
λη απορροφητικότητα. 

Γ. ΠΡΟΓΡΑΜΜΑ ΕΡΓΟΝΟΜΙΚΗΣ ΔΙΕΥΘΕΤΗΣΗΣ 
ΤΟΥ ΧΩΡΟΥ ΕΡΓΑΣΙΑΣ ΓΙΑ ΑΜΕΑ 

1. ΚΑΤΑΡΤΙΣΗ ΠΡΟΓΡΑΜΜΑΤΟΣ 

Καταρτίζουμε πρόγραμμα επιχορήγησης για την εργο- 
νομική διευθέτηση του χώρου εργασίας, πενήντα (50) 
Ατόμων με Ειδικές Ανάγκες. 

Στο πρόγραμμα αυτό μπορούν να υπαχθούν και οι χρή¬ 
στες του προγράμματος της υπ’ αριθμ. 1503/12.12.2003 
Υπουργικής Απόφασης. 

2. ΠΟΣΟ ΕΠΙΧΟΡΗΓΗΣΗΣ 

Ο ΟΑΕΔ συμμετέχει σε ποσοστό 90% επίτου συνολικού 
κόστους της απαιτούμενης δαπάνης για κάθε μία από τις 
εργονομικές διευθετήσεις που κρίνονται απαραίτητες και 
μέχρι του ποσού των 2.500 ΕΥΡΩ για κάθε μία από αυτές. 

3. ΔΙΚΑΙΟΛΟΓΗΤΙΚΑ ΥΠΑΓΩΓΗΣ ΣΤΟ ΠΡΟΓΡΑΜΜΑ 

Για την υπαγωγή στο πρόγραμμα απαιτούνται: 

• Αίτηση του εργοδότη που προσέλαβε το ΑΜΕΑ ή του 
ΝΕΕ ΑΜΕΑ. 

• Αντίγραφο της απόφασης υπαγωγής της επιχείρη¬ 
σης στο πρόγραμμα επιδότησης ΝΟΕ (και αντίγραφο 
πρόσληψης του ατόμου) ή του ΑΜΕΑ στο πρόγραμμα επι¬ 
χορήγησης Ν.Ε.Ε. 

• Έκθεση της αρμόδιας υπηρεσίας του ΟΑΕΔ για την 
αναγκαιότητα υλοποίησης της εργονομικής διευθέτησης 
του χώρου εργασίας. 


• Φωτοτυπίες των παραστατικών δαπανώντης εργονο- 
μικής διευθέτησης που πραγματοποιήθηκε. 

Τα ανωτέρω θα υποβάλλονται εντόςτου χρόνου ισχύος 
της παρούσης. 

Βάσει των παραπάνω, ο Δ/ντής της Υπηρεσίας θα εκδί¬ 
δει απόφαση υπαγωγής στο πρόγραμμα, η οποία θα κοι¬ 
νοποιείται στον εργοδότη ή στον ΝΕΕ και στην αρμόδια 
για την πληρωμή υπηρεσία του ΟΑΕΔ. 

4. ΔΙΚΑΙΟΛΟΓΗΤΙΚΑ ΚΑΤΑΒΟΛΗΣ ΕΠΙΧΟΡΗΓΗΣΗΣ 

4.1 Γιατην καταβολή του αναλογούντος ποσού του κό¬ 
στους της εργονομικής διευθέτησης, ο εργοδότης ή ο 
ΝΕΕ ΑΜΕΑ θα υποβάλει αίτηση, μαζί με τα σχετικά τιμο¬ 
λόγια για τη δαπάνη της εργονομικής διευθέτησης, στην 
αρμόδια Υπηρεσία πληρωμής του ΟΑΕΔ. 

4.2. Η αρμόδια για την καταβολή της επιχορήγησης 
Υπηρεσία του Ο.Α.Ε.Δ. μετά τον έλεγχο των απαιτούμε- 
νων δικαιολογητικών προβαίνει στην πληρωμή του ποσού 
που αντιστοιχεί στον ΟΑΕΔ (σε ποσοστό 90% επίτου συ¬ 
νολικού ύψουςτης κάθε δαπάνης), χωρίς το ποσό αυτό να 
υπερβαίνειτο ανώτερο οριζόμενο δηλαδή τα 2.500 ΕΥΡΩ. 

Δ. ΓΕΝΙΚΕΣ ΔΙΑΤΑΞΕΙΣ ΠΡΟΓΡΑΜΜΑΤΩΝ 

1. ΕΦΑΡΜΟΓΗ ΕΞΑΤΟΜΙΚΕΥΜΕΝΗΣ ΠΑΡΕΜΒΑΣΗΣ 
ΚΑΙ ΠΑΡΟΧΗ ΣΥΝΟΔΕΥΤΙΚΩΝ ΥΠΟΣΤΗΡΙΚΤΙΚΩΝ ΥΠΗ¬ 
ΡΕΣΙΩΝ ΠΡΟΣ ΕΥΠΑΘΕΙΣ ΚΟΙΝΩΝΙΚΕΣ ΟΜΑΔΕΣ 

Αν η εξατομικευμένη προσέγγιση, όπως εφαρμόζεται 
το τελευταίο διάστημα από τις Υπηρεσίες Απασχόλησης 
του Ο.Α.Ε.Δ, αποτελεί βασική μεθοδολογία προσέγγισης 
των ανέργων γενικά, για τα Άτομα των Ευπαθών Κοινωνι¬ 
κών Ομάδων η εξατομικευμένη προσέγγιση και η ολοκλη¬ 
ρωμένη παρέμβαση όπως εφαρμόζεται ήδη κατά την τε¬ 
λευταία τετραετία, αποτελεί αναγκαία συνθήκη για την 
στήριξη και την κοινωνικο-οικονομική ενσωμάτωσή τους. 

Ως εκ τούτου, οι δικαιούχοι του Προγράμματος της πα¬ 
ρούσας Υπουργικής Απόφασης θα λαμβάνουν από το 
στελεχιακό δυναμικό του Ο.Α.Ε.Δ και ειδικότερα από 
τους εργασιακούς συμβούλους των ευπαθών κοινωνικών 
ομάδων μια σειρά από συνοδευτικές-υποστηρικτικές 
υπηρεσίες, που στοχεύουν στην αποτελεσματικότερη 
προώθηση των προγραμμάτων, στην ενδυνάμωση /επι- 
βοήθηση των ατόμων να ενταχθούν στην αγορά εργα¬ 
σίας, να προσαρμοσθούν στον εργασιακό χώρο και να 
διατηρήσουν τη θέση εργασίας μετά τη λήξη του προ¬ 
γράμματος, αλλά και στην ευρύτερη στήριξη για την κοι- 
νωνικο-οικονομική αυτονόμησή τους. 

Ειδικότερα, το εξειδικευμένο προσωπικό του Ο.Α.Ε.Δ. 
αναπτύσσει ένα πλέγμα συνεργασίας με κάθε άνεργο, 
ώστε να γίνεται η διάγνωση των αναγκών του ως προς: 

> Τις ιδιαίτερες ανάγκες του για κοινωνική και ψυχολο¬ 
γική υποστήριξη. 

> Τις ιδιαίτερες ανάγκες του σε κατάρτιση, με βάση το 
επίπεδο των γνώσεων του και την προηγούμενη επαγγελ¬ 
ματική του εμπειρία. 

> Το βαθμό ετοιμότητας που διαθέτει, ώστε να οδηγη¬ 
θεί σε συγκεκριμένη θέση εργασίας 

Η παροχή εξατομικευμένης προσέγγισης και εξειδικευ- 
μένων Υπηρεσιών από το εξειδικευμένο προσωπικό του 
Ο.Α.Ε.Δ. αφορά: 

- Την καταγραφή των ατόμων σε ειδικό μητρώο. 

- Τη συμπλήρωση του Εντύπου Εξατομικευμένης Πα¬ 
ρέμβασης Ευπαθών κοινωνικών ομάδων, στο οποίο κατα¬ 
γράφονται: 

α) τα ατομικά στοιχεία του ανέργου 

β) το κοινωνικό ιστορικό του ανέργου 

γ) η κατάρτιση του ατομικού σχεδίου δράσης (αξιολό- 
γηση-κατηγοριοποίησητου ανέργου, επιλογή ενεργειών) 

δ) η παρακολούθηση-αξιολόγηση της πορείας υλοποί¬ 
ησης των επιλεγμένων ενεργειών. 

- Την παροχή συμβουλευτικής και ψυχοκοινωνικής στή¬ 
ριξης για ενδυνάμωση-ενθάρρυνση - ενεργοποίηση των 
ατόμων. 

- Την ευαισθητοποίηση και ενημέρωση εργοδοτών - επι¬ 
χειρήσεων για το ισχύον πρόγραμμα απασχόλησης του 
Οργανισμού και την πρόσληψη ατόμων που ανήκουν στις 
ευπαθείς κοινωνικά ομάδες. 

- Τη συνεργασία με τους κοινωνικούς εταίρους. 

- Τη συνεργασία με εργοδότες και απασχολούμενα άτο¬ 
μα και παροχή συμβουλευτικής, για την προσαρμογή των 
ατόμων στον εργασιακό χώρο, για την επίλυση τυχόν προ¬ 
βλημάτων που προκύπτουν, την ανάπτυξη σχέσεων αλλη- 
λοαποδοχής και τη δημιουργία προοπτικών διατήρησης 
της θέσης εργασίας και μετά τη λήξη του προγράμματος. 

- Την παροχή ενημέρωσης και συμβουλευτικής σε άτο¬ 
μα που θέλουν να δημιουργήσουν τη δική τους επιχείρη¬ 
ση ή έχουν ενταχθεί στο πρόγραμμα ως ΝΕΕ. 

- Τη συμβουλευτική και στήριξη των ατόμων για την αντι¬ 
μετώπιση άλλων προβλημάτων που συμβάλλουν στον 
κοινωνικό τους αποκλεισμό. 

- Τη συνεργασία και στήριξη των οικογενειών των χρη¬ 
στών, για την αντιμετώπιση άλλων προβλημάτων αλλά και 
γιατηνενθάρρυνση-ανάπτυξη υποστηρικτικών οικογενει¬ 
ακών σχέσεων, της προσπάθειας των ατόμων να αυτονο- 
μηθούν κοινωνικά και οικονομικά. 

- Την παρακολούθηση-αξιολόγηση της εξελικτικής πο¬ 
ρείας της κοινωνικο-οικονομικής αυτονόμησης των επω- 
φελουμένων. 

Η Παροχή Συνοδευτικών Υποστηρικτικών Υπηρεσιών εγ- 
γυάται και προάγει μια δομική, συστηματική, πολυδιάστα¬ 
τη και εξατομικευμένη προσέγγιση των ατόμων, η οποία: 

• ενεργοποιεί και ενδυναμώνει τα άτομα για την ένταξη 
και την παραμονή τους στην αγορά εργασίας 

• εντοπίζει και αντιμετωπίζει άλλους εξωγενείς παρά¬ 
γοντες που δρουν ανασταλτικά στην κοινωνικοοικονομι¬ 
κή αυτονόμηση των ατόμων. 

Η συνέργια των δράσεων Απασχόληση - Παροχή Συνο¬ 
δευτικών Υποστηρικτικών Υπηρεσιών, αποτελεί μια συνε¬ 
κτική δέσμη μέτρων, η οποία διασφαλίζει την επιτυχή 
ένταξη / επανένταξη των ατόμων στην παραγωγική διαδι¬ 
κασία και σε άλλες κοινωνικές δραστηριότητες και οδηγεί 
στην έξοδό τους από τον φαύλο κύκλο φτώχεια - ανεργία 
- κοινωνική διαφοροποίηση - απομόνωση. 

Επιπλέον, συμβάλλει: 

1. Στην καταπολέμηση των διακρίσεων και στην άρση 
των παραγόντων του κοινωνικού αποκλεισμού με: 

• Την καταπολέμηση των διακρίσεων και των αρνητι¬ 
κών κοινωνικών στερεοτύπων των εργοδοτών για τα άτο¬ 
μα των ευπαθών κοινωνικών ομάδων. 

• Την άρση των αντικειμενικών και υποκειμενικών συν¬ 
θηκών, αιτιών και μηχανισμών που οδηγούν στον απο¬ 
κλεισμό των ατόμων αυτών από την αγορά εργασίας. 

• Την έμπρακτη εκδήλωση της κοινωνικής αλληλεγ¬ 
γύης και την καταπολέμηση των κοινωνικών διακρίσεων 

2. Στη διασφάλιση της Κοινωνικής Συνοχής, της Ισότη¬ 
τας των ευκαιριών και της Κοινωνικής Αλληλεγγύης με: 

• Την κοινωνικο-οικονομική αυτονόμηση των ατόμων 
των ευπαθών κοινωνικών ομάδων. 


• Την αποδέσμευση των οικογενειών τους από τις συ¬ 
ναισθηματικές, κοινωνικές και οικονομικές επιπτώσεις 
που επιφέρει ο στιγματισμός και ο αποκλεισμός τους. 

• Την αξιοποίηση του συνόλου του ανθρώπινου δυνα¬ 
μικού με την ενεργό συμμετοχή του στην παραγωγική δια¬ 
δικασία και την γενικότερη κατ’ επέκταση συμβολή του 
στην ανάπτυξη της εθνικής οικονομίας. 

2. ΕΠΙΛΥΣΗ ΔΙΑΦΟΡΩΝ 

Σε περίπτωση που οι Πρωτοβάθμιες Υπηρεσίες (ΚΠΑ, 
Γρ. Εργασίας ΕΚΟ, Γρ. Εργασίας, ΤΥ, ΥΝ), οι οποίες υλο¬ 
ποιούν το πρόγραμμα προβαίνουν σε οποιαδήποτε ακυ¬ 
ρωτική απόφαση (π.χ. Απόφαση Διακοπής, Απόφαση 
Ανάκλησης Υπαγωγής, παραγραφή αξιώσεων κλπ.), ο εν¬ 
διαφερόμενος (Εργοδότης/Επιχείρηση ή Ν.Ε.Ε.), μπορεί 
να κάνει ένσταση κατά της Απόφασης αυτής, εντός τριά¬ 
ντα (30) ημερολογιακών ημερών από την κοινοποίηση σε 
αυτόν της απορριπτικής απόφασης. 

Η ένσταση αυτή θα διαβιβάζεται στη Διοίκηση-Υπηρε- 
σία Ειδικών Κοινωνικών Ομάδων, από την Αρμόδια Υπη¬ 
ρεσία. 

Στη συνέχεια η Υπηρεσία Ειδικών Κοινωνικών Ομάδων 
θα εισηγείταιτο θέμα στην αρμόδια Ειδική Επιτροπή Εν¬ 
στάσεων που ορίζεται με Απόφαση του Υπουργού Απα¬ 
σχόλησης και Κοινωνικής Προστασίας. 

Η Υπηρεσία Ειδικών Κοινωνικών Ομάδων προκειμένου 
να εισηγηθεί στην ανωτέρω Ειδική Επιτροπή για την έκ¬ 
δοση απόφασης, στις περιπτώσεις που κρίνεται απαραί¬ 
τητο, είναι δυνατό με εντολή της να διενεργείται επανέ¬ 
λεγχος από αρμόδιους υπαλλήλους του Οργανισμού. 

3. ΛΗΞΗ ΙΣΧΥΟΣ 

3.1. Η απόφαση αυτή έχει ως ημερομηνία έναρξης την 
ημερομηνία δημοσίευσής της στο ΦΕΚ και λήγει στις 
31.12.2005, εκτός εάν ο αριθμός των προβλεπόμενων θέ¬ 
σεων καλυφθεί νωρίτερα ή προκηρυχθεί στο μεταξύ το 
αντίστοιχο πρόγραμμα.. 

3.2. Σε περίπτωση πλήρωσης των προβλεπομένων θέσε¬ 
ων πριν από τις παραπάνω ημερομηνίες, το Δ.Σ. του ΟΑΕΔ 
μπορεί να καθορίσει άλλη ημερομηνία λήξης του προγράμ¬ 
ματος, ή αντιθέτως σε περίπτωση μη πλήρωσης των θέσε¬ 
ων μπορεί να καθορίσει μεταγενέστερη ημερομηνία λήξης 
του, χωρίς να απαιτείται τροποποίηση της παρούσας. 

4. ΣΥΣΤΗΜΑ ΕΛΕΓΧΟΥ ΚΑΙ ΠΑΡΑΚΟΛΟΥΘΗΣΗΣ ΤΟΥ 
ΠΡΟΓΡΑΜΜΑΤΟΣ 

4.1. Προκειμένου να εξασφαλισθεί η αποτελεσματικό- 
τητα των προγραμμάτων απασχόλησης, λαμβάνονται τα 
αναγκαία μέτρα με σκοπό: 

- Την πιστή τήρηση των Εθνικών και Κοινοτικών διατά¬ 
ξεων. 

- Την ορθή υλοποίηση των ενεργειών και τη διαπίστωση 
του εάν αυτές είναι σύμφωνες μετις ισχύουσες διατάξεις. 

- Την πρόληψη ή τη διαπίστωση τυχόν παραβάσεων και 
την επιβολή κυρώσεων. 

- Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

4.2. Οι ελεγχόμενες επιχειρήσεις υποχρεούνται να πα¬ 
ρέχουν κάθε δυνατή βοήθεια και ενημέρωση προς τους 
ελεγκτές υπαλλήλους. 

4.3. Γιατην ομαλή πορεία του προγράμματος με σκοπό 
την επίτευξη των στόχων του, ώστε να μην υπάρχουν απο¬ 
κλίσεις, θα παρακολουθούνται και θα ελέγχονται: 

- οι εγκριθείσες θέσεις 

- η κάλυψη των θέσεων 

- η καταβολή επιχορηγήσεων κ.λπ. 

4.4. Για τις ανωτέρω ενέργειες θα συντάσσονται σχετι¬ 
κές εκθέσεις. 

4.5 Βάσει του Κανονισμού της ΕΕ 2204/2002 σχετικά με 
τις κρατικές ενισχύσεις για την απασχόληση, θα πρέπει να 
τηρούνται τα παρακάτω: 

• Η τήρηση για δέκα (10) χρόνια αναλυτικών στοιχείων 
φυσικού και οικονομικού αντικειμένου για το έργο, σε επί¬ 
πεδο τελικού ωφελούμενου, με όλες τις απαραίτητες 
πληροφορίες, προκειμένου να εξακριβωθεί αν πληρού- 
νται οι προϋποθέσεις του Κανονισμού 

• Τη σύνταξη και υποβολή στην Ευρωπαϊκή Ένωση (μέ¬ 
σω του Υπουργείου Εθνικής Οικονομίας) ετήσιας έκθε¬ 
σης για την εφαρμογή του Κανονισμού. 

5. ΔΙΑΔΙΚΑΣΙΑ ΕΛΕΓΧΩΝ 

5.1.0 έλεγχος των προγραμμάτων επιδότησης ΝΘΕ και 
ΝΕΕ υλοποιείται σε τρεις βαθμίδες. 

• Πρωτοβάθμιος που διενεργείται από δύο (2) υπαλλή¬ 
λους των Γ ραφείων ΕΚΟ ή ΚΠΑ ή Γ.Ε. ή Υ.Ν ή Τ.Υ του ΟΑ- 
ΕΔ μετά από εντολή του Προϊσταμένου τους. 

• Δευτεροβάθμιος που διενεργείται από δύο (2) υπαλ¬ 
λήλους των Υπηρεσιών των οικείων Περ/κών Δ/νσεωντου 
ΟΑΕΔ μετά από εντολή του Περ/κού Δ/ντή. 

• Τριτοβάθμιος που διενεργείται με εντολή της Διοίκη¬ 
σης του ΟΑΕΔ και από υπάλληλο που ορίζει ο Διοικητής 
του ΟΑΕΔ με σχετική απόφασή του. 

Στους ελέγχους και των τριών βαθμιδών θα πρέπει να 
συντάσσονται εκθέσεις όπου θα καταγράφεται η πορεία 
του προγράμματος και η τήρηση των όρων του. 

5.2. Σκοπός του ελέγχου είναι η εξακρίβωση της ορθής 
ή μη υλοποίησης των προγραμμάτων. 

5.3. Έλεγχο επί των ανωτέρω προγραμμάτων μπορούν 
επίσης να διενεργούν εντεταλμένα όργανα του Υπουρ¬ 
γείου Εργασίας και Κοινωνικών Ασφαλίσεων. 

6. ΚΑΛΥΨΗ ΘΕΣΕΩΝ 

Σε περίπτωση κάλυψης των προβλεπόμενων θέσεωντου 
ενός από τα δύο προγράμματα (Νέων Θέσεων Εργασίας ή 
Νέων Ελεύθερων Επαγγελματιών), είναι δυνατόν να γίνει 
χρήση των κενών θέσεωντου Προγράμματος, που δεν έχει 
απορροφητικότητα, πληντου προγράμματος ΝΘΕ ΑΜΕΑ. 
Το ίδιο ισχύει και για την κάλυψη θέσεων μεταξύ των ομά¬ 
δων στόχου πληντου προγράμματος ΝΘΕ ΑΜΕΑ. 

Η δυνατότητα αυτή ισχύει μέχρι τη συμπλήρωση του 
συνολικού αριθμού των προκηρυχθέντωνθέσεωντων πα¬ 
ραπάνω ομάδων καιτων δύο Προγραμμάτων, στο πλαίσιο 
της παρούσης Υπουργικής Απόφασης. 

7. ΚΑΛΥΨΗ ΔΑΠΑΝΗΣ 

7.1. Από τις διατάξεις της παρούσας απόφασης υπολο¬ 
γίζεται ότι για τα Προγράμματα Ν.Θ.Ε., ΝΈΈ. και Εργο- 
νομικής Διευθέτησης για Α.Μ.Ε.Α., θα προκληθεί δαπάνη 
ύψους τριάντα επτά εκατομμυρίων πεντακοσίων ενενή¬ 
ντα χιλιάδων ευρώ (37.590.000), η οποία θα βαρύνει τον 
κωδικό 639β του προϋπολογισμού και αναλύεται ανά 
πρόγραμμα ως εξής: 


ΕΤΟΣ 

ΝΘΕ 

ΝΕΕ 

ΕΡΓΟΝΟΜΙΚΗ 

ΔΙΕΥΘΕΤΗΣΗ 

2005 

4.000.000 ΕΥΡΩ 

3.000.000 ΕΥΡΩ 

20.000 ΕΥΡΩ 

2006 

9.600.000 ΕΥΡΩ 

3.000.000 ΕΥΡΩ 

75.000 ΥΕΡΩ 

2007 

9.600.000 ΕΥΡΩ 

1.500.000 ΕΥΡΩ 

25.000 ΕΥΡΩ 

2008 

5.600.000 ΕΥΡΩ 

450.000 ΕΥΡΩ 


2009 

720.000 ΕΥΡΩ 



ΣΥΝΟΛΟ 

29.520.000 ΕΥΡΩ 

7.950.000 ΕΥΡΩ 

120.000 ΕΥΡΩ 


7.2. Από τις διατάξεις της παρούσας απόφασης υπολο¬ 
γίζεται ότι για τα Προγράμματα Ν.Θ.Ε. και ΝΈΈ. για Απε- 
ξαρτημένα Άτομα θα προκληθεί δαπάνη, ύψους επτά εκα¬ 
τομμυρίων είκοσι χιλιάδων ευρώ (7.020.000), η οποία θα 
βαρύνει τον κωδικό 639β6 του προϋπολογισμού και ανα¬ 
λύεται ανά πρόγραμμα ως εξής: 


ΕΤΟΣ 

ΝΘΕ 

ΝΕΕ 

2005 

1.000.000 ΕΥΡΩ 

500.000 ΕΥΡΩ 

2006 

1.500.000 ΕΥΡΩ 

600.000 ΕΥΡΩ 

2007 

1.500.000 ΕΥΡΩ 

600.000 ΕΥΡΩ 

2008 

1.000.000 ΕΥΡΩ 

70.000 ΕΥΡΩ 

2009 

250.000 ΕΥΡΩ 


ΣΥΝΟΛΟ 

5.250.000 ΕΥΡΩ 

1.770.000 ΕΥΡΩ 


7.3. Από τις διατάξεις της παρούσας απόφασης υπολο¬ 
γίζεται ότι για τα Προγράμματα Ν.Θ.Ε. και ΝΈΈ. για Απο¬ 
φυλακισμένα / Νεαρά Παραβατικά Άτομα θα προκληθεί 
δαπάνη ύψους έξι εκατομμυρίων δέκα χιλιάδων ευρώ 
(6.010.000), η οποία θα βαρύνει τον κωδικό 639β2 του 
προϋπολογισμού και αναλύεται ανά πρόγραμμα ως εξής: 


ΕΤΟΣ 

ΝΘΕ 

ΝΕΕ 

2005 

800.000 ΕΥΡΩ 

700.000 ΕΥΡΩ 

2006 

1.000.000 ΕΥΡΩ 

950.000 ΕΥΡΩ 

2007 

1.000.000 ΕΥΡΩ 

950.000 ΕΥΡΩ 

2008 

400.000 ΕΥΡΩ 

50.000 ΕΥΡΩ 

2009 

160.000 ΕΥΡΩ 


ΣΥΝΟΛΟ 

3.360.000 ΕΥΡΩ 

2.650.000 ΕΥΡΩ 


7.4. Προϋπολογισμός όλων των προγραμμάτων: 


ΕΤΗ 

ΚΟΣΤΟΣ 

ΝΘΕ, ΝΕΕ, ΕΡΓΟΝΟΜΙΚΗΣ ΔΙΕΥΘΕΤΗΣΗΣ 

2005 

10.370.000 ΕΥΡΩ 

2006 

16.725.000 ΕΥΡΩ 

2007 

14.825.000 ΕΥΡΩ 

2008 

7.570.000 ΕΥΡΩ 

2009 

1.130.000 ΕΥΡΩ 

ΣΥΝΟΛΟ 

50.620.000ΕΥΡΩ 


Για τις ανωτέρω δαπάνες έχουν εγγράφει πιστώσεις 
στον υπό κατάρτιση προϋπολογισμό του ΟΑΕΔ, έτους 
2005, ως εξής: 

• 25.000.000 ΕΥΡΩ μετά στοιχεία του κωδικού 639β. 

• 2.400.000 ΕΥΡΩ μετά στοιχεία του κωδικού 639β6. 

• 1.500.000 ΕΥΡΩ μετά στοιχεία του κωδικού 639β2. 

Οι δαπάνες του κωδικού 639βπου αφορούν το Πρόγραμ¬ 
μα ΝΘΕ ΑΜΕΑ βαρύνουντον κρατικό προϋπολογισμό. 

Οι δαπάνες των κωδικών 639β που αφορούν το πρό¬ 
γραμμα ΝΕΕ ΑΜΕΑ και το πρόγραμμα εργονομικής διευ¬ 
θέτησης ΑΜΕΑ καθώς και των κωδικών 639β6 που αφο¬ 
ρούν το πρόγραμμα ΝΘΕ και ΝΕΕ Απεξαρτημένων ατό¬ 
μων και 639β2 που αφορούν το πρόγραμμα ΝΘΕ και ΝΕΕ 
Αποφυλακισμένων - Νεαρών Παραβατικών ατόμων, βα¬ 
ρύνουν τον προϋπολογισμό του ΟΑΕΔ. 

Η απόφαση αυτή να κοινοποιηθεί και να δημοσιευθεί 
στην Εφημερίδα της Κυβερνήσεως. 

Αθήνα, 20 Απριλίου 2005 

οι ΥΠΟΥΡΓΟΙ 

ΟΙΚΟΝΟΜΙΑΣ ΑΠΑΣΧΟΛΗΣΗΣ 

ΚΑΙ ΟΙΚΟΝΟΜΙΚΩΝ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

ΓΕΩΡΓΙΟΣ ΑΛΟΓΟΣΚΟΥΦΗΣ ΠΑΝΟΣ ΠΑΝΑΓΙΩΤΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 












